18 Filem Menarik Yang Boleh Anda Tonton Pada Bullan Ogos Ini

Bulan Ogos boleh dikatakan bulan yang penuh dengan filem-filem yang menarik, baik dari Hollywood, Korea dan juga filem tempatan. Antara yang menjadi pilihan sudah tentu filem aksi Hobbs and Shaw, filem arahan Quentin Tarantino, Once Upon a Time in Hollywood dan filem Korea, The Divine Fury.

Once Upon a Time in Hollywood

Tetapi jangan dilupakan, bulan ini turut menyaksikan empat filem tempatan berentap sesama sendiri, dan kami senaraikan dua iaitu filem animasi Boboiboy Movie 2 dan filem aksi lakonan Zul Ariffin, Sangkar. Filem tempatan yang tidak disenaraikan adalah filem drama berjudul Warkah dan filem Kron.

Jadi kepada kaki-kaki wayang, anda boleh lihat senarai filem pada bulan ini untuk anda masukkan dalam senarai filem yang bakal anda tonton.

PG-13 | Aksi | 01 Ogos 2019

Hobbs & Shaw merupakan filem spin off dari francais Fast and Furious. Ia berkisarkan tentang watak Luke Hobbs yang merupakan ejen keselamatan diplomatik serta watak Deckard Shaw, iaitu seorang bekas tentera elit.

Brixton Lore, seorang anarki – telah berjaya memiliki senjata biologikal yang mampu untuk memberi ancaman kepada manusia sejagat. Dengan bantuan ejen M16, Hattie Shaw yang juga merupakan adik-beradik Shaw, Hobbs dan Shaw perlu mengenepikan perbezaan antara mereka untuk bergabung dan seterusnya menjatuhkan musuh yang sangat berbahaya

Anda boleh baca review kami disini

Anda boleh baca review kami disini

18 | Jenayah | 08 Ogos 2019

Dibintangi Melissa McCarthy, Tiffany Haddish dan Elisabeth Moss, filem ini berlatarbelakangkan Hell`s Kitchen di New York pada tahun 1970an. Selepas kumpulan mafia Irish ditangkap oleh polis, isteri mereka meneruskan perniagaan dengan lebih kejam berbanding mereka.

U | Animasi | 08 Ogos 2019

Filem kali menyaksikan BoBoiBoy dan rakan-rakannya bersatu menentang satu kuasa kuno digelar Retak`ka yang mahu merampas elemen kuasa BoBoiBoy. Mereka perlu menghalang musuh misteri terbaru mereka itu daripada meneruskan rancangan jahatnya.

4. Dora and the Lost City of Gold

PG-13 | Penggembaraan | 08 Ogos 2019

Adaptasi dari siri televisyen kanak-kanak, Dora the Explorer, Ia mengisahkan tentang penggembaraan Dora, Boots (kawan baiknya, yang merupakan seekor monyet), Diego dan serta beberapa rakannya dalam misi menyelamatkan keluarganya dan dalam masa yang sama menyelesaikan misteri disebalik kehilangan ketamadunan kota Inca.

5. Line Walker 2: Invisible Spy

N/A | Aksi | 08 Ogos 2019

Filem ini adalah sekuel kepada filem “Line Walker” 2016. Ia berkisar mengenai sekumpulan anggota polis yang terperangkap dalam konspirasi tentang sebuah triad yang telah mengupah perisik rahsia dalam kalangan anggota polis tersebut.

N/A | Aksi | 15 Ogos 2019

Filem ini dibintangi Park Seo Joon sebagai Yong Hoo, seorang atlet MMA yang bekerjasama dengan Paderi Ahn, seorang exorcist dari Vatican (Ahn Sung Ki). Bersama-sama, kedua-dua lelaki itu memulakan perjuangan berbahaya terhadap kuasa jahat mistik yang menimbulkan kekacauan di dunia manusia.

18 | Aksi / Komedi | 15 Ogos 2019

Stu (lakonan Kumail Nanjiani) aka Stuber merupakan pemandu Uber yang rajin dan berdedikasi. Suatu hari, dia mengambil penumpang bernama Vic (Dave Bautista) tanpa mengentahui yang penumpangnya ada anggota polis yang sedang memburu pembunuh kejam. Segalanya menjadi kucar kacir dan Stu mengalami pengalaman yang cukup pahit, terpaksa bergantung kepada kecerdasanya, kehidupannya dan tidak lupa, rating 5 bintang yang diimpikannya.

N/A | Seram | 15 Ogos 2019

Filem terbitan Dee Company & MD Pictures ini diangkat dari filem pendek karya Riza Pahlevi. Ia berkisar mengenai entiti menakutkan yang mengganggu seorang wanita ketika sedang menunaikan solat.

9. Once Upon a Time in Hollywood

N/A | Drama / fantasi | 15 Ogos 2019

Once Upon a Time in Hollywood mengisahkan tentang  Rick Dalton (lakonan Leonardo DiCaprio) seorang bintang televisyen yang ingin menceburi perniagaan yang berkaitan dengan dunia perfileman. Pembantunya, Cliff Booth (lakonan Brad Pitt) yang juga merupakan pelakon lagak ngeri beliau juga ingin menceburi perniagaan yang sama. Bagaimanapun, jirannya iaitu seorang aktres, Sharon Tate telah dibunuh oleh pengikit Charles Manson bersama empat lagi individu yang turut berada dalam rumah aktres tersebut. – Kejadian pembunuhan Sharon Tate dan rakanya itu telah menjadi latarbelakang jalan cerita filem ini.

Once Upon a Time in Hollywood

N/A | Ngeri / Jenayah | 15 Ogos 2019

Pete seorang bekas banduan dan askar yang kini bekerja sebagai penyamar untuk pihak berkuasa. Untuk menjalankan misinya, dia membuatkan dirinya sekali lagi dipenjara demi memasuki kumpulan gengster di sebuah penjara keselamatan maksimum.

18 | Ngeri / Seram | 22 Ogos 2019

Ready or Not mengisahkan seorang perempuan yang baru berkahwin dan menyertai keluarga kaya suaminya dalam aktiviti tradisi turun temurun yang dihormati, tetapi situasi berubah menjadi permainan menggerunkan di mana semua ahli keluarga suaminya ingin mencarinya dengan niat untuk membunuhnya selaku pengantin wanita.

N/A | Seram | 22 Ogos 2019

Yaşar sukar untuk menerima kenyataan atas kematian bapanya. Pada masa yang sama, dia berdepan masalah dengan ibu tirinya setelah dia mewarisi harta bapanya. Dia juga mendapat tahu bahawa kakak iparnya Canan yang tinggal serumah jatuh hati kepadanya. Sementara cuba menyelesaikan masalah yang dihadapi, kejadian aneh mula berlaku dalam rumah tersebut. Efsun, anaknya yang mengalami gangguan mental, berdepan kisah silam gelap yang menyebabkan keadaan keluarga itu menjadi lebih rumit.

N/A | Aksi | 22 Ogos 2019

Dalam filem terbaru ini nanti, ejen Mike Banning (lakonan Gerard Butler) dituduh cuba melakukan pembunuhan terhadap President US dan beliau perlu mengelakkan menjadi buru agensinya serta FBI dan dalam masa yang sama membongkarkan ancaman yang sebenar.

N/A | Seram / Ngeri | 29 Ogos 2019

47 Meters Down: Uncaged mengisahkan tentang sekumpulan 5 remaja yang mengembara di hutan yang indah lagi nyaman yang terletak berhampiran dengan bandar pantai Recife, Brazil. Terpesona dengan kecantikan hutan serta airnya, mereka menemui jalan rahsia terletak dibawah air. Keinginan untuk mengembara dan melihat apa didalamnya, mereka melalui kawasan tersebut tanpa mengentahui bahaya yang bakal membuatkan mereka menyesal menyelam dibawah air buat selamanya.

15. The Art Of Racing In The Rain

N/A | Komedi / Drama | 29 Ogos 2019

Filem komedi drama yang diadaptasi dari buku Garth Stein dengan judul sama ini berkisarkan mengenai seekor anjing bernama Enzo. Dia menilai kehidupannya melalui pengajaran hidup yang dipelajarinya daripada pemiliknya, seorang pemandu kereta lumba bernama Denny Swift.

N/A | Komedi / Drama | 29 Ogos 2019

Sebuah sekuel kepada filem “My Stupid Boss” 2016 yang berkisar mengenai pekerja yang tidak tahan dengan karenah majikan mereka, Bossman. Dalam sekuel ini, Bossman, Diana, Mr. Kho dan Adrian berangkat ke Vietnam demi mencari pereka fesyen baru. Namun masalah demi masalah mula timbul seperti Bossman melanggar perjanjian gaji pekerja Vietnam dan ditahan di balai polis. Sementara itu, Norahsikin dan Azahari di Kuala Lumpur perlu berdepan gangster yang mahu mengutip hutang Bossman.

PG-13 | Animasi | 29 Ogos 2019

The Angry Birds Movies diarahkan oleh Thurop Van Orman dan John Rice manakala skrip ditulis oleh Peter Ackerman. Filem ini mengisahkan tentang King Mudbeard, pemerintah Bad Piggies yang ingin membalas dendam setelah tewas dengan kumpulan The Angry Birds. Bagaimanapun seekor burung berwarna biru, Zeta telah mengancam mereka dengan rancangan jahatnya.

N/A | Aksi | 29 Ogos 2019

Sangkar mengisahkan tentang seorang atlet MMA, Adam, ingin menebus kesalahannya terhadap Johan yang cedera parah akibat perlawanan mereka di luar gelanggang. Adam perlu bertarung dan memenangi pertandingan MMA bagi mendapatkan habuannya untuk membantu Johan sekeluarga.


Power Rangers Review

Pelakon: Dacre Montgomery, Becky Gomez, Ludi Lin, Naomi Scott, RJ Cyler, Elizabeth Banks

Semasa pertama kali Lionsgate mengumumkan reboot filem Power Rangers, kami tertanya-tanya adakah filem berkenaan akan mengalami nasib yang sama seperti yang berlaku pada filem Power Rangers 1995. Namun memikirkan reputasi studio berkenaan, kami yakin yang filem reboot yang bakal dihasilkan itu akan dapat memberi kepuasan kepada peminat siri Televisyen berkenaan, baik yang dewasa mahupun kanak-kanak.

Dan semalam, selepas menunggu berbulan-bulan untuk filem berkenaan ditayangkan, kami dapat rasakan reboot filem berkenaan boleh dianggap berbaloi walaupun terdapat beberapa kekurangan dari segi mutu lakonan dan aksi fighting antara Power Rangers dan Rita Repulsa.

Sepanjang sejam lebih filem, boleh dikatakan banyak berbual, konflik remaja dan latarbelakang mengenai peribadi Jason dan rakan-rakannya. Walaubagaimanapun, kami rasakan tidaklah begitu bosan, sekurang-kurangnya kami dapat mengenali dengan lebih dekat karakter-karakter yang ditunjukkan dalam filem ini. Cuma 20 minit terakhir benar-benar menyelamatkan ia dari terjurumus ke lembah kegagalan filem reboot. Megazord, Goldar dan aksi fighting Power Rangers dengan minion Rita Repulsa serta lagu “old skool” siri berkenaan benar-benar mengembalikan nostalgia zaman kanak-kanak kami yang sememangnya pernah menonton siri televisyen Power Rangers musim pertama dahulu.

Dalam banyak-banyak karakter dalam filem ini, boleh dikatakan Billy “Blue Rangers” antara yang menonjol. Kecerdikannya, humor dan kepetahannya dia bercakap membuatkan Billy dianggap “the best Power Rangers” dalam filem ini.

Power Rangers juga mengangkat kesedaran autism dikalangan penonton. Karakter Billy yang juga merupakan Rangers Biru telah diangkat sebagai individu autisms, seiring dengan warna rasmi autism iaitu warna biru. Disebalik kekurangannya itu, banyak kelebihan yang ditunjukan pada karakter tersebut antaranya individu paling bijak dalam kumpulan Power Rangers dan sanggup berkorban demi rakan-rakannya. Sebab itulah kami anggap Billy adalah karakter paling menonjol berbanding karakter-karakter lain, malah melebihi ketua Rangers iaitu Jason.

Kami juga suka dengan cara pengarah Dean Israelite menerapkan origin dan kesusahan yang perlu dilalui oleh 5 remaja dalam filem ini untuk menjadi Power Rangers. Tidak sama seperti yang ditunjukan dalam siri Power Rangers yang asal dan memberi sedikit kelainan kepada audience. Ini bererti, penonton dapat melihat sesuatu yang baru dalam siri Power Rangers berkenaan asal usul Rita dan Zordon serta apa yang perlu dilakukan oleh kumpulan remaja tersebut sebelum bergelar Power Rangers. Ia bukannya seperti memiliki equipment dan menyebut ‘it’s Morphing time!” ia memerlukan suatu semangat luar biasa supaya syiling yang dimiliki oleh remaja-remaja terbabit mengeluarkan kuasa dan menukarkan mereka menjadi Power Rangers.

Dean Israelite juga berjaya menggilap bakat pelakon-pelakon remaja yang membintangi filem ini. Walaupun terdapat sedikit kekurangan, ia setidak-tidak menampak potensi besar pada mereka dan mungkin dapat meningkatkan lagi mutu lakonan para pelakon remaja ini untuk filem sekuel akan datang.

Antara kelainan yang ditonjolkan dalam filem reboot ini ialah sidekick kepada kumpulan hero terbabit iaitu Alpha 5. Jika dalam siri televisyen Alpha sekadar robot biasa, tetapi dalam filem, Alpha bukalah sekadar robot biasa, ia menunjukkan kekuatan tersendiri dan juga banyak membantu Jason dan rakan-rakannya berlatih untuk menghadapi Rita Repulsa.

Walaupun terdapat kekurangan dari segi aksi dan pertunjukan pertarungan antara Megazord dan Goldar, secara keseluruhan kami berpuashati dengan filem reboot ini. Ia bukan sahaja berjaya mengembali nostalgia zaman kanak-kanak, malah dapat memberikan satu aksi yang sepatutnya ditunjukan oleh Power Rangers dalam sebuah filem bukannya seperti siri Televisyen. BTW, Kami tidak sabar menantikan filem seterusnya dan kepada yang belum menonton filem ini, diminta jangan berganjak dari tempat duduk anda kerana ada sesuatu yang akan ditunjukan untuk filem akan datang


Gugu Mbatha-Raw Sahkan Dirinya Akan Kembali Sebagai Ravonna Renslayer Dalam Musim 2 “Loki”

Dalam temubual terbaru dengan Good Morning America, pelakon Gugu Mbatha-Raw (Black Mirror, The Morning Show) mengesahkan bahawa dia akan mengulangi wataknya sebagai Ravonna Renslayer dalam siri Marvel Studios yang akan datang, Loki Musim 2.

Wataknya kali terakhir dilihat peminat ketika dia meninggalkan ‘Time Variance Authority’ dalam usaha mencari “free will,” selepas berkonfrontasi dengan Mobius lakonan Owen Wilson.

“Saya sangat teruja. Saya tahu ada Musim 2. Saya tahu yang saya akan menyertainya, dan itu sahaja yang saya boleh katakan!” ujar Mbatha-Raw.

“Baiklah, saya suka Renslayer. Saya sangat teruja untuk menerokainya dengan lebih lanjut, dan saya sangat gembira kerana peminat benar-benar menantikan musim seterusnya.”

👀 "I know there is a season two… I know that I'm in it…and that's about all I can say!"@gugumbatharaw talks starring in #Loki and confirms she will be in season 2 of the #Marvel series streaming on #DisneyPlus. pic.twitter.com/N0EWtXD6dy— Good Morning America (@GMA) February 2, 2022

Dalam versi komik, Renslayer mempunyai hubungan romantik dengan ‘villain’ Marvel ‘Kang the Conqueror,’ yang juga bakal membuat debut dalam Ant-Man and the Wasp: Quantumania. Watak penjahat itu akan dilakonkan oleh bintang Lovecraft Country, Johathan Majors, yang sebelum ini muncul dalam finale Musim 1 Loki sebagai varian ‘Kang the Conqueror’ yang digelar ‘He Who Remains.’

Berlatarkan selepas peristiwa Avengers: Endgame, Loki Musim 1 menampilkan kepulangan ‘God of Mischief’ apabila dia ditangkap oleh ‘Time Variance Authority’ kerana kerosakan garis masa yang berpunca dari dia. Musim kedua sekali lagi akan diketuai oleh veteran Marvel Cinematic Universe Tom Hiddleston.
Penggambaran dijangka bermula pada musim panas ini.
Musim 1 turut membintangi Sophia Di Martino sebagai Sylvie, Owen Wilson sebagai Mobius, Gugu Mbatha-Raw sebagai Judge Renslayer, dan Wunmi Mosaku sebagai Hunter B-15 bersama dengan penampilan istimewa Sasha Lane, Cailey Fleming, Richard E. Grant, DeObia Oparei, Jack Veal, dan Jaime Alexander.
Musim 1 dihasilkan oleh ketua penulis Michael Waldron dan diarahkan oleh Kate Herror, yang mana kedua-duanya turut berkhidmat sebagai penerbit eksekutif. Kesemua enam episod Loki kini tersedia di perkhidmatan streaming Disney+ Hotstar.


Dynas Mokhtar Terharu Drama KORBAN KASIH ‘Viral’ Di Media Sosial

Pelakon Dynas Mokhtar tidak menyangka bahawa drama terbaru lakonannya, Korban Kasih menjadi hit dikalangan penonton sehingga ‘viral’ di media sosial.

Menurut pelakon itu lagi, walaupun ramai memberikan kritikan pedas, ia masih lagi berjaya mencuri perhatian penonton dan peminat drama TV.

“Saya sendiri pun tak sangka yang drama ini akan menjadi trending. Ketika mula ditayangkan, banyak kritikan pedas yang dilontar oleh warganet terutamanya berkaitan dengan pelakon yang menjadi anak-anak saya dan remaja.

“Namun, kritikan-kritikan itu saya lihat dari sudut yang positif dan Alhamdulillah, bila ramai yang mengkritik, ramai juga ‘tersangkut’ untuk terus menonton setiap episod,” jelas pelakon tersebut ketika dihubungi Harian Metro.

Menurutnya, karekter Norizah yang dilakonkan juga tidak terlepas daripada menerima kecaman hebat warganet.

“Di awal tayangan, kita dapat lihat bahawa karekter Norizah itu seperti ibu yang jahat sehinggakan ada warganet yang menggunakan tanda pagar #NorPuaka di media sosial mereka.

“Namun, sekarang mereka dah dapat lihat perkembangan karekter itu yang sudah menyayangi kesemua anaknya dan tidak lagi menggunakan tanda pagar itu,” katanya.

Korban Kasih arahan pengarah Fazli Yahya adalah drama adaptasi novel karya Fatimah Saidin dan membariskan pelakon lain seperti Saharul Ridzwan, Azrel Ismail, Zara Zya, Ezzaty Abdullah, Hasnul Rahmat, Ummi Nazeera dan ramai lagi.


Wonder Woman Menang Filem Aksi Terbaik Di Critics’ Choice Awards, The Shape of Water Rangkul Anugerah Utama

Filem superhero Wonder Woman arahan Pat Jenkins dan dibintangi oleh Gal Gadot berjaya merangkul anugerah filem aksi terbaik semasa di majlis Critics’ Choice Awards yang berlangsung di Santa Monica Airport’s, California baru-baru ini.

Wonder Woman berjaya menewaskan filem-filem lain seperti Thor: Ragnarok, Logan, Baby Driver, dan War for the Planet of the Apes dalam kategori filem Aksi Terbaik di majlis tersebut.

War for the Planet of the Apes

Kejayaan itu merupakan kejayaan kedua Wonder Woman selepas pelakonnya Gal Gadot berjaya merangkul anugerah SeeHer di majlis yang sama. Anugerah tersebut diberikan kepada pelakon wanita yang memberi penampilan positif dihadapan media.

Pat Jenkins, Gal Gadot & krew filem Wonder Woman. Sumber gambar: CBC.ca

Sementara itu, filem arahan Guillermo del Toro The Shape of Water berjaya memenangi kategori Filem Terbaik manakala Gary Oldman dan Frances McDormand berjaya menjadi Pelakon Lelaki dan Pelakon Wanita terbaik pada anugerah tersebut melalui filem Darkest Hour dan  Three Billboards Outside Ebbing, Missouri

Berikut adalah senarai penuh pemenang (bagi bahagian filem) semasa majlis Critics’ Choice Award 2018

BEST PICTURE
The Shape of Water

BEST ACTOR
Gary Oldman, Darkest Hour

BEST ACTRESS
Frances McDormand, Three Billboards Outside Ebbing, Missouri

BEST SUPPORTING ACTOR
Sam Rockwell, Three Billboards Outside Ebbing, Missouri

BEST SUPPORTING ACTRESS
Allison Janney, I, Tonya

BEST YOUNG ACTOR/ACTRESS
Brooklynn Prince, The Florida Project

BEST ACTING ENSEMBLE
Three Billboards Outside Ebbing, Missouri

BEST DIRECTOR
Guillermo del Toro, The Shape of Water

BEST ORIGINAL SCREENPLAY
Jordan Peele, Get Out

BEST ADAPTED SCREENPLAY
James Ivory, Call Me By Your Name

BEST CINEMATOGRAPHY
Roger Deakins, Blade Runner 2049

BEST PRODUCTION DESIGN
Paul Denham Austerberry, Shane Vieau, Jeff Melvin, The Shape of Water

BEST EDITING
(TIE)
Paul Machliss, Jonathan Amos, Baby Driver
Lee Smith, Dunkirk

BEST COSTUME DESIGN
Mark Bridges, Phantom Thread

BEST HAIR AND MAKEUP
Darkest Hour

BEST VISUAL EFFECTS
War for the Planet of the Apes

BEST ACTOR IN A COMEDY
James Franco, The Disaster Artist

BEST ACTRESS IN A COMEDY
Margot Robbie, I, Tonya

BEST SCI-FI OR HORROR MOVIE
Get Out

BEST FOREIGN LANGUAGE FILM
In The Fade

BEST SONG
“Remember Me” from Coco

BEST SCORE
Alexandre Desplat, The Shape of Water


“Forecasting Love And Weather” & “Twenty Five, Twenty One” Catat Rating Kukuh Pada Tayangan Perdana

Dua drama terbaru bermula baik malam semalam.

Drama terbaru JTBC Forecasting Love and Weather mencatatkan rating yang memberangsangkan pada tayangan perdananya. Dibintangi Song Kang dan Park Min Young, drama romantik itu merekodkan penilaian penonton sebanyak 4.5 peratus, lebih tinggi dari drama sebelumnya, Snowdrop – yang menduduki slot waktu yang sama – yang merekodkan rating 3.4 peratus pada siri finale.

Forecasting Love and Weather merupakan drama romantik ditempat kerja yang memaparkan kehidupan cinta orang-orang yang bekerja di pejabat ramalam cuaca negara Korea. Drama ini boleh di strim di Netflix.

Sementara itu, tayangan perdana drama tvN Twenty Five, Twenty One mencatatkan rating 6.4 peratus. Dibintangi Nam Joo Hyuk dan Kim Tae Ri, drama yang berlatarkan tahun 1998 ini mengisahkan dua orang muda yang jatuh cinta di tengah-tengah krisis kewangan IMF. Drama terbaru ini juga boleh di strim di d Netflix.

Akhir sekali, drama panjang KBS 2TV Young Lady and Gentleman terus mendomasi carta program paling ramai penonton di semua saluran hari Sabtu dengan episod terbaru merekodkan rating 30.1 peratus.


Filem Hantu Kak Limah Catat Rekod Kutipan Tertinggi Filem Tempatan Pada Hari Pembukaan

Naskah terbaru pengarah Mamat Khalid, Hantu Kak Limah mencatat rekod dalam industri perfileman tanah air apabila menjadi filem tempatan paling tinggi kutipan pada hari pertama tayangan.

Tayangan ‘sneak preview’ pada 8 Ogos yang lalu menyaksikan Hantu Kak Limah berjaya meraih RM650 ribu, rekod tertinggi setakat ini. Selain itu juga, Hantu Kak Limah turut mencatat kejayaan berganda apabila meraih kutipan mencecah RM1.8 juta pada hari pertama ditayangkan kepada umum pada 9 Ogos yang lalu, sekali gus merekodkan filem berkenaan sebagai filem yang menerima kutipan tertinggi di hari pembukaan.

Filem kerjasama diantara Astro Shaw dan Infinitus Gold ini telah ditayangkan di 133 pawagam seluruh Malaysia dan Brunei. Penonton-penonton di Singapura akan dapat menyaksikan filem Hantu Kak Limah bermula hujung minggu ini.

Filem  francais komedi seram yang diarahkan oleh Mamat Khalid ini menampilkan Datuk Awie, Delimawati, Zul Ariffin, Uqasha Senrose, Ropie, Mus May, Sharwani, TJ Isa, Jue Aziz serta penampilan istimewa Erra Fazira dan Datuk Seri Vida.


Justice League: Zack Snyder Kongsikan Klip ‘BTS’ Yang Memaparkan Steppenwolf Pancung Kepala Pahlawan Amazon

Zack Sndyer terus mengoda peminat dengan video belakang tabir terbaru yang memaparkan kekejaman dan keganasan ‘villain’ Steppenwolf ketika menentang pahlawan Amazon.

Kita sudah melihat Steppenwolf menuju ke tanah air Wonder Woman untuk merampas salah satu ‘Mother Boxes’ dalam versi asal tayangan di pawagam, tetapi versi Snyder ini nampaknya sedikit berbeza, dan … lebih kejam, dimana ia memaparkan keganasan dan kekuatan penjahat itu semasa menentang lawannya sehingga dia dapat memenggal kepala salah seorang dari mereka.

Anda boleh lihat video belakang tabir Justice League versi Zack Snyder dibawah.

https://t.co/THPJwUtQwA— Zack Snyder's Justice League (@snydercut) February 8, 2021

Klip yang lebih jelas dikongsikan oleh salah seorang pengguna laman Twitter:

pic.twitter.com/wT8imczkUP— DynestiGTI (@ItsDhanushka) February 8, 2021

Selepas gagal dipentas box office, Justice League dihidupkan semula oleh Zack Snyder dengan suntingan baru seperti yang dimahukan peminat. Dengan kos sekitar $70 juta dolar untuk menyiapkan suntingan dan visual mengikut visi asal pengarah, peminat dijangka akan merasa puas dengan versi terbaru Justice League.

Didorong untuk memulihkan sifat kemanusia dan diinspirasikan dari tindakan Superman yang tidak mementingkan diri sendiri, Justice League menyaksikan Bruce Wayne meminta bantuan dari sekutunya nya baru, Diana Prince, untuk menghadapi musuh yang lebih hebat.

Bersama-sama, Batman dan Wonder Woman berkerja keras untuk mencari dan merekrut pasukan ‘metahuman’ dalam usaha menentang ancaman baru. Meskipun terbentuknya pasukan hebat yang terdiri daripada Batman,Wonder Woman, Cyborg, Aquaman dan The Flash, usaha mungkin sudah terlambat yang menyelamatkan planet Bumi dari serangan yang menakutkan.

Justice League, yang menampilkan lakon layar dari Chris Terrio dari cerita oleh Snyder dan Terrio, dibintangi oleh Ben Affleck sebagai Batman, Henry Cavill sebagai Superman, Gal Gadot sebagai Wonder Woman, Jason Momoa sebagai Aquaman, Ezra Miller sebagai The Flash, Ray Fisher sebagai Cyborg, Willem Dafoe sebagai Nuidis Vulko , Jesse Eisenberg sebagai Lex Luthor, Jeremy Irons sebagai Alfred Pennyworth, Diane Lane sebagai Martha Kent, Connie Nielsen sebagai Ratu Hippolyta, dengan JK Simmons sebagai Pesuruhjaya Gordon, dan Amy Adams sebagai Lois Lane.

Justice League versi Zack Snyder akan memulakan tayangannya di HBO Max pada 18 Mac ini. Bagi penonton di Asia Tenggara, khususnya Malaysia, anda berpeluang menonton filem ini di HBO Go pada tarikh yang sama.


“Hospital Playlist 2” Capai Rating Tertinggi Setakat Ini

Jumlah penonton Hospital Playlist 2 terus bertambah!

Pada 1 Julai, drama terbaru tvN itu telah mencapai penilaian tertinggi setakat ini dengan episod tiga merekodkan purata rating sebanyak 10.6 peratus. Episod terbaru boleh di strim di Netflix.

Sementara itu, drama My Roommate Is a Gumiho merekodkan purata rating sebanyak 3.5 peratus untuk episod terbaru, sedikit penurunan berbanding episod sebelumnya.

Drama JTBC Monthly Magazine Home telah mencatatkan purata rating sebanyak 2.0 peratus untuk episod terbaru, manakala drama MBC On the Verge of Insanity menyaksikan sedikit penurunan jumlah penonton dengan rating sebanyak 3.0 peratus.


Trailer Goosebumps 2: Haunted Halloween Telah Dilancarkan

Sony Pictures telah melancarkan trailer pertama filem Goosebumps 2: Haunted Halloween. Anda boleh tonton trailer tersebut dipemain dibawah.

Filem seram komedi ini merupakan sekuel kepada filem pertama berjudul Goosebumps yang diterbitkan pada tahun 2015. Ia merupakan adaptasi dari siri buku kanak-kanak berjudul sama karya R.L. Stine.

Goosebumps 2: Haunted Halloween diarahkan oleh Ari Sandel dan ditulis oleh Rob Lieber. Jack Black kembali membawakan watanya dalam filem sebelumya bersama-sama pelakon Jeremy Ray Taylor, Madison Iseman, Caleel Harris, dan Ken Jeong

Bertempat disebuah bandar kecil yang terletak di Wardenclyffe, kita malam Halloween, dua kanak-kanak yang bernama Sonny (Lakonan Jeremy Ray Taylor) dan Sam (Lakonan Caleel Harris) telah menemui sekeping manuskrip yang tertulis “Haunted Halloween” dalam semua rumah kosong yang sebelum ini diduduki oleh R.L. Stine. Apabila mereka membukanya, mereka secara tidak sengaja membebaskan Slappy (disuarakan oleh Jack Black) yang merancang untuk melakukan malapetaka Halloween bersama-sama sekutu raksasanya. Sonny dan Sam bersama kakak Sonny iaitu Sarah perlu bekerjasama menghentikan rancangan jahat Slappy.

Goosebumps 2: Haunted Halloween dijangka akan menemui penonton tempatan pada 12 Oktober ini.


Ant-Man & The Wasp: Kenali Karakter Ghost Sebenarnya

Trailer pertama filem kedua Ant-Man yang berjudul Ant-Man & The Wasp telah pun dilancarkan, Selain menunjukkan ‘flashback filem Captain America: Civil War serta aksi-aksi dari karakter Ant-Man dan The Wast, penampilan pertama karakter villain, Ghost juga turut ditunjukkan dalam trailer tersebut.

Berdasarkan siri komik Marvel, karakter Ghost mula diperkenalkan pada 1987 dalam komik Iron Man isu #219. Ianya dicipta oleh David Michelinie dan Bob Layton dan karakter pertamanya adalah sebagai seorang villain dan musuh ketat kepada Iron Man. Namun setelah beberapa lama, karakternya telah bertukar menjadi seorang anti-hero dan menjadi salah seorang ahli kumpulan Thunderbolts semasa era Dark Reign dan Heroic Age.

“Origin” Ghost sangat terhad, dah alter-egonya tidak pernah didedahkan sehinggakini. Ghost merupakan seorang lelaki yang bekerja sebagai programmer disebuah syarikat IT yang dikenali sebagai Omnisapient. Dikhianati oleh bekas majikannya itu, Ghost mula paranoid dengan sikap kapitalis syarikat-syarikat besar dan mula memusnahkan dan mensabatoj setiap syarikat yang difikirkanya tamak dan rakus. Syarikat pertama yang menjadi mangsa Ghost adalah Omnisapient, bekas majikannya.

Bagaimanapun, dia juga mengambil kontrak dari beberapa syarikat lain untuk mensabotaj musuh-musuh perniagaan mereka dengan tujuan untuk mengumpul wang bagi mencipta sut berteknologi tingginya yang mampu memberikan kelebihan untuk hilang.

Ghost merupakan seorang yang sangat bijak, seorang penembak tepat dan juga pakar dalam menceroboh sistem komputer. Sutnya juga memberikan kelebihan untuk tidak dapat dikesan dan boleh digunakan untuk tujuan penyamaran.

Tidak dapat dipastikan sejauh mana karakter Ghost dalam filem ini menepati ciri-ciri komik. Jantina karakter filem dan komik sahaja sudah berbeza kerana ia dilakonkan oleh aktress British, Hannah John-Kamen. Tetapi abiliti ‘invisible’ karakter jahat itu dikekalkan kerana terdapat babak trailer yang menujukkan sutnya memaparkan kebolehan tersebut.

Selain Ghost, satu lagi watak villain dalam filem Ant-Man & The Wasp adalah Sonny Burch. Sonny adalah bekas pekerja Cross Technology yang mana dimiliki oleh Darren Cross dalam filem pertama. Jadi kemunkinan Ghost mungkin diupah oleh Sonny dan kedua-dua villain ini bekerjasama membalas dendam terhadap Hank Pym dan Ant-Man yang telah memusnahkan Cross Technology dan cuba merampas teknologi baru yang dimiliki oleh mereka.


Nantikan Naskah Terbaru Dari Kabir Bhatia – Pulang

Pengarah yang hebat, mampu memberikan satu elemen drama yang cukup padu kepada penonton. Bisik Pada Langit sudah membuktikan, itu belum dicampur dengan filem-filem menarik seperti Sepi, Setem, Nur Kasih The Movie, kini Kabir Bhatia kembali menghasilkan sebuah naskah yang berjudul Pulang.

Sepi, Setem, Nur Kasih The Movie,

Dibintangi oleh beberapa pelakon seperti Remy Ishak, Puteri Aishah Sulaiman, Alvin Wong, Azrel Ismail, Erwin Dawson, Sherry Al-Jeffri, Dato’ Jalaluddin Hassan, Juliana Evans, Dato’ Rahim Razali, Aida Khaleeda dan ramaii lagi, filem Pulang diangkat dari kisah sebenar yang berlaku pada era 40-an.

Pulang, adalah sebuah filem epik berlatar belakangkan tahun 1940-an, tentang seorang lelaki yang nekad mengubah nasib keluarganya dengan mengikuti pengembaraan belayar ke merata dunia. Sebelum berlayar, dia berjanji akan pulang bersama kekayaan. Dengan penuh kesabaran, isterinya akur dengan kepergiannya dan setia menunggu kepulangan suaminya selama 61 tahun.

Diterbitkan oleh Primeworks, Pulang menjanjikan sebuah filem yang cukup cantik perjalanan ceritanya berserta mesej yang cukul mendalam kepada penonton tentang kekeluargaan. Selain itu, penonton bakal disajikan sinematografi yang cukup menawan dan CGI yang inovatif dalam sebuah filem yang indah.

Diarahkan oleh Kabir Bhatia serta ditulis oleh Mira Mustaffa & Datuk Ahmad Izham Omar, Pulang bakal menemui penonton tempatan tidak lama lagi


Johan Kecewa #TerobekRaya Di Tayang Secara Haram Di Facebook

Pelakon dan pelawak terkenal, Johan nyata kecewa dan marah dengan tidakan segelintir individu tidak bertanggungjawab memuatnaik filem televisyen pertama syarikatnya yang berjudul #TerobekRaya dilaman Facebook.

Tindakan itu membolehkan orang ramai menonton filem #TerobekRaya itu secara percuma tanpa perlu membayar RM15.90 di Astro First Eksklusif (480).

Menurut laporan mStar, Johan memberi amaran tidak akan teragak-agak untuk mengambil tindakan guaman terhadap individu terbabit yang sengaja menyebarkan filem tersebut secara haram. Beliau juga sudah mengesan beberapa individu dan pemilik laman Facebook yang melakukan perkara serupa.

“Jika masih ada yang berdegil dan memuat naik filem ini di laman sosial, pihak kami dan Astro tidak teragak-agak untuk menghantar surat guaman dan membawa kes ini ke mahkamah.
“Bagi saya inilah cabaran sebagai anak seni, walau bagaimanapun saya tidak akan berputus asa untuk terus menghasilkan filem lain selepas ini,” – Johan

Sementara itu, isterinya Ozlynn Wati  yang juga penerbit filem televisyen #TerobekRaya meluahkan perasaan terkilannya melihat filem syarikat mereka tersebar secara haram di media sosial popular itu.

Kata Ozlynn, dia mengetahui penyebaran filem itu di Facebook selepas diberitahu oleh kru penerbitan syarikat produksinya, JWH Production.

“Sejujurnya, kami sangat terkilan dengan sikap mereka yang tidak bertanggungjawab memuat naik filem #TerobekRaya di Facebook. Bukan saya sahaja kecewa malah pelakon dan semua krew terlibat turut melahirkan rasa sedih dengan apa yang berlaku. Kami juga telah menghantar mesej amaran selain meminta mereka menurunkan filem itu daripada Facebook mereka,” katanya. “

Sementara itu, Ozlynn berharap pihak berkuasa dapat memantau dan mengatasi isu cetak rompak secara digital yang sering terjadi dalam kalangan penggiat seni.

“Sebelum ini ada juga beberapa filem yang turut menjadi mangsa mereka yang tidak tahu menghargai karya dan usaha anak seni. Besar harapan kami agar pihak berkuasa mampu menangani dan membanteras permasalahan ini agar ia tidak berulang lagi. Bayangkan berapa banyak kerugian yang terpaksa kami tanggung jika kes cetak rompak secara digital ini terus berleluasa, sedangkan di sinilah tempat kami mencari rezeki,” Ozlynn

Selain dibintangi oleh Johan dan Ozlynn, #TerobekRaya ini menampilkan Beto Kusyairi, Zizan Nin, Sherry Al Hadad, Marsha Milan, Azhan Rani, Tauke Jambu, Kazar Saisi, Achey Bochey, Riz Amin dan Ani Mayuni.


Marvel Studios Akan Terus Hasilkan 4 Filem Setahun

Selain filem, Marvel Cinematic Universe dikembangkan lagi menerusi beberapa rancangan televisyen berbudget besar yang akan disiarkan di perkhidmatan penstriman video Disney+. Bagaimanapun, terdapat kebimbangan dikalangan peminat bahawa Marvel Studios akan mengurangkan pengeluaran filem.

Ketika bercakap kepada wartawan The Hollywood Reporter baru-baru ini, Pengurusi Bersama dan Ketua Pegawai Kreatif Walt Disney Studios, Alan Horn memberi jaminan bahawa filem-filem Marvel tidak akan dikurangkan, sebaliknya akan bertambah sehingga empat filem setahun.

“[Ketua Marvel Studios] Kevin Feige sedang bekerja keras. Dia akan membuat tiga atau empat tahun, ”

“Dan filem-filem tersebut sangat berbeza antara satu sama lain, jadi kita akan lihat.”

Jadi, peminat kini tidak perlu risau, tetapi sebaliknya bergembira kerana kita dapat melihat filem-filem Marvel dengan lebih kerap dalam tempoh setahun, ditambah pula dengan rancangan televisyen yang akan disiarkan setiap minggu di Disney+.


Watch Featurette The School Nurse Files

Netflix, the world’s leading streaming entertainment service, has released a story featurette for The School Nurse Files, an upbeat fantasy series about a school nurse named Ahn Eun-young who, unlike her unremarkable name, has the uncanny ability to see supernatural jellies that are invisible to others. She discovers peculiar mysteries at her new school and tackles these problems with the help of the Classical Chinese teacher Hong In-pyo.

The released featurette shows the creative process behind Ahn Eun-young’s world filled with effervescent charm. Director Lee Kyoung-mi mentions Alice in Wonderland, stating that everything begins with Ahn Eun-young and Hong In-pyo entering the dark, mystery-filled basement just as Alice went down the rabbit hole. Both Jung Yu-mi and Nam Joo-hyuk thought the unpredictable storyline was refreshingly different, describing their experience as “charming” and “imagination-enriching.”
In bringing to life the dangerous, beautiful world of The School Nurse Files, director Lee intricately wove together the exotic realm of otherworldly jellies with traditional Korean elements, creating an interesting setting that has universal appeal. Detailed explanations of the different types of jellies further enhance understanding of the creative thought put into this world. Jellies are the vestiges of human desire, and the school nurse Ahn Eun-young battles contaminated jellies to protect the school. Director Lee said she referred to real animal sounds and researched color theory in making the jellies fantastical yet realistic, to engage the viewers in an exotic world that is grounded in the familiar. Jung Yu-mi and Nam Joo-hyuk worked with the director in creating this special world.

Jung said that she had always dreamed of performing action scenes, and the Eun-young character enabled her to engage in some “weird action that was completely new.” She recalled what it was like wielding her rainbow sword and BB gun while imagining an invisible world around her. Nam Joo-hyuk showed affection for his character in describing him as “an ordinary guy who discovers his special gift that helps him to grow as a person.” The director and the two actors said that they are eagerly waiting for the simultaneous global release date of The School Nurse Files as much as the viewers are.
The screenplay for The School Nurse Files was co-written by Lee Kyoung-mi and Chung Se-rang, the author of the original novel. The unique worldview of The School Nurse Files will be released worldwide on September 25, only on Netflix.

LOGLINE
Eun-young might seem like an ordinary school nurse, but behind her mundane appearance is her supernatural ability to see monsters (ectoplasm) as jelly figures. When she’s appointed to a new high school, she quickly discovers mysterious secrets that threaten the students and fights alongside her fellow teacher In-pyo, the handsome heir to the school.


Kenali Karakter-Karakter Drama Korea Hell Is Other People / Strangers From Hell

Pelakon-pelakon dan ringkasan drama Korea, Hell Is Other People / Strangers From Hell.

Drama tayangan di OCN sebanyak 10 episod arahan Lee Chang Hee dan ditulis skrip oleh Jung Yi Do ini akan ditayang pada 31 Ogos ini. Lakonan Im Si Wan sebagai pelakon utama, ini merupakan lakonan pertamanya sejak keluar dari Servis Ketenteraan Negara, turut dibintangi Lee Dong Wook, Lee Jung Eun, Lee Hyun Wook, Park Jong Hwan, Lee Joong Ok.

Drama ini berdasarkan webtoon seram thriller yang mempunyai judul yang sama atau tajuknya dalam Korea, Taineun Jiokida karya Kim Yong Ki. Webtoon ini diterbitkan dari 10 Mac 2018 – 9 Januari 2019. Webtoon ini hanya boleh didapati dalam Bahasa Korea dan versi Indonesia, secara rasminya versi bahasa Inggeris masih belum diterbitkan

Drama ini mengisahkan tentang seorang pemuda berusia 20-an, yang pindah ke Seoul untuk pekerjaan baru dan memutuskan untuk tinggal di sebuah apartment murah/asrama yang tidak menyenangkan, di mana dia akan berkongsi bilik air dan dapur dengan penghuni lain. Penghuni-penghuni asrama tersebut agak menyeramkan, mencurigakan dan mempunyai sikap/perangai yang aneh-aneh.

Im Si Wan sebagai Yoon Jong Woo (Bilik 303)

Seorang lelaki muda dari kampung yang datang ke Seoul untuk mencari rezeki. Dia tinggal di asrama lama (goshiwon) di mana semua penghuni di situ kelihatan mencurigakan dengan perangai yang pelik. Jong Woo baru di tempat tersebut dan dia mengalami sendiri pelbagai situasi yang tidak menyenangkan.

Pada mulanya, dia merancang hanya untuk tinggal di asrama tersebut hanya dalam jangka masa pendek tetapi itu tidak terjadi seperti yang dia inginkan.

Jong Woo adalah lelaki biasa-biasa dari keluarga miskin. Dia ingin menjadi penulis dan malahan mengambil bahagian dalam pertandingan penulisan. Tapi dia terpaksa berkompromi dengan realiti.

Selepas 25 tahun, Jong Woo meninggalkan kampungnya untuk menjadi pelatih di syarikat baru seniornya di Seoul. Pada mulanya, dia tidak banyak mengeluh tinggal di asrama tersebut tetapi sedikit demi sedikit dia mula menunjukkan perasaan tidak sukanya.

Jong Woo terpaksa menghadapi “neraka” yang dicipta oleh penghuni-penghuni lain di asrama tersebut.

Lee Dong Wook sebagai Seo Moon Jo

Seorang doktor gigi yang kliniknya berdekatan dengan asrama lama tersebut. Moon Jo sangat disukai oleh orang sekitarnya kerana dia baik hati dan membantu orang dan pesakit.

Moon Jo kacak, kelihatan baik dan pandai bermain dengan kata-kata namun sukar untuk menjangkakan jika dia seorang yang baik atau jahat. Dia diselubungi oleh misteri.

Lee Hyun Wook sebagai Yoo Ki Hyuk/King Eyes (Bilik 302)

Yoo Ki Hyuk adalah salah satu penghuni paling menakutkan di asrama lama tersebut. Dia tinggal di bilik bersebelahan Yoon Jong Woo dan dia adalah orang pertama yang memulakan bicara dengannya.

Yoo Ki Hyuk mengenakan baju lengan panjang sepanjang musim panas tetapi bukan itu sahaja pertangai peliknya, dia mempunyai banyak perangai luar biasa yang tidak normal. Semua penghuni yang tinggal di asrama itu takut padanya.

Lee Jung Eun sebagai Eom Bok Soon, pemilik asrama (goshiwon).

Pemilik goshiwon yang menyeramkan di mana Yoon Jong Woo tinggal.

Pada pandangan pertama, dia kelihatan baik dan ceria namun melihat bagaimana perangainya, nampaknya personaliti sebenarnya bukan seperti itu.

Lee Joong Ok sebagai Hong Nam Bok (Bilik 313)

Dari hari pertamanya di asrama tersebut, Yoon Jong Woo merasakan bahawa Hong Nam Bok memerhatinya sepanjang masa. Hong Nam Bok berkelakuan pelik. Lebih-lebih lagi, dia memakai pakaian sukan lama dan berbau.

Park Jung Hwan sebagai Byun Seuk Jong (Bilik 306)

Byun Seuk Jong lemah dan mempunyai ketidakstabilan emosi. Dia mungkin kelihatan lembut pada luaran, tetapi dia bukan sebegitu. Dia mempunyai sifat kejam yang tersembunyi di dalam dirinya.

Kegagapan dan gelak anehnya tidak menyenangkan bagi orang lain.


Future World (2018) Review

Sebuah filem yang berkonsepkan post-apocalyptic world yang menemui penonton di pawagam mulai 25 Mei 2018. Lakonan James Franco, Milla Jovovich, Jeffrey Walhberg dengan penampilan istimewa daripada Snoop Dog. Mengisahkan dunia pada masa hadapan yang telah dilanda oleh satu wabak penyakit yang cukup dasyat dikenali sebagai Demam Merah.

Pada fasa terakhir Dunia pada ketika itu juga, seluruh masyarakat terlampau bergantung kepada kemajuan teknologi robotik dimana Kepintaran Buatan (Artificial Intelligence) telah menjadi sesuatu yang mesti dalam setiap diri manusia pada ketika itu. Oleh kerana kebergantungan yang melampau, akhirnya dunia telah dilanda satu musibah itu tadi iaitu Demam Merah dan meranapkan seluruh ketamadunan manusia.

Tinggal di sebuah tempat yang dikenali sebagai Oasis, seorang remaja lelaki bernama Prince telah pun berusaha sedaya upaya untuk menyembuhkan ibunya yang sedang menghadapi Demam Merah tersebut dengan keluar mengembara ke sebuah tempat yang dikenali sebagai Paradise Beach. Dalam perjalanannya ke sana, beliau telah menempuhi pelbagai keadaan yang mana membawa kepada kematian dua orang rakannya.

Apabila tiba di tempat yang diingini, beliau telah ditangkap oleh sekumpulan puak yang diketuai oleh seorang wanita. Prince bersama rakan seperjuangan baharunya yang juga merupakan seorang robot yang dijumpainya di lokasi pembunuhan rakannya itu telah dirantai di tempat baru yang dijumpainya itu. Tidak lama kemudian, tempat tersebut telah diserang oleh sekumpulan penyerang yang digeruni oleh penduduk setempat.

Filem Future World 2018 ini boleh dikatakan filem gred B dengan visualisasi Gred A. Jalan cerita yang kosong dicampur dengan plot yang berulang – ulang menimbulkan persoalan sama ada pihak produksi serius dalam pembikinan filem atau sekadar hanya ingin menyertai produksi lain di layar panggung. Para penonton akan dapat merasa pengalaman menaiki mesin masa ketika menonton filem ini kerana filem terbitan tahun 2018 ini seolah – olah filem yang dikeluarkan dan sepatutnya dikeluarkan pada tahun 2000 yang lalu iaitu kira kira 18 tahu kebelakang.

Hanya satu aspek yang layak dipuji dalam filem Future World ini iaitu dari segi camera work yang agak lain daripada yang lain. Namun dari segi aspek teknikal lain dan juga aspek keseronokan, filem ini gagal hampir 80%. Tajuknya juga agak “misleading” sekiranya ingin dilihat dari segi aspek kontinuitinya namun itu adalah sebahagian daripada trik promosi pihak produksi.

Secara keseluruhannya, filem ini mungkin hanya berbaloi ditonton melalui DVD atau slot Astro First sekiranya ada.


Sam Raimi Sahkan Filem Kelima Evil Dead Sedang Dalam Pembikinan

“There’s more Evil Dead coming,” itulah jawapan yang diberikan pengarah Sam Raimi apabila ditanya wartawan mengenai filem Evil Dead seterusnya. Menurut bekas pengarah filem Spider-Man itu, filem kelima Evil Dead kini sedang dalam pembikinan dan bakal menemui penonton tidak lama lagi.

Sam Raimi ditemui ketika mempromosikan filem reboot The Grudge terbitan Ghost House Pictures semasa di New York Comic Con yang kini sedang berlangsung.

Spekulasi mengenai filem kelima Evil Dead mula timbul selepas Raimi berkata kepada  Bloody Disgusting bahawa dia “berminat untuk hasilkan satu lagi filem”.

“I don’t think TV is in [the franchise’s] future but we’re talking about — Bruce, [producer] Rob [Tapert] and myself — one or two different ways to go for the next movie. We’d like to make another Evil Dead feature and in fact we’re working on some ideas right now.”

Pengarah filem reboot Evil Dead dan Don’t Breath, Fede Alvarez dilaporkan mungkin akan kembali dalam filem kelima itu nanti, dan bintang trilogi Evil Dead, Bruce Campbell hanya akan bertindak selaku penerbit. Raimi dikatakan ingin cuba membawa Campbell ke bidang lakonan dengan muncul dalam filem terbarunya itu, namun segala-gala bergantung kepada pelakon tersebut.

“I would be thrilled if Bruce Campbell changed his mind about retirement, would come back for the original Evil Dead line,”

“But if not, I’m very happy to work with, if Fede would come back and make the sequel… but he’s such a big shot now. He’s so successful, an artist in demand, that I don’t think he’d want to do that.”

Setakat ini tidak banyak maklumat mengenai filem kelima Evil Dead.


Sekuel J Revolusi Memulakan Penggambarannya November Ini, Akan Berkonsepkan Aksi Komedi

Salah Satu Babak filem J Revolusi

Salah Satu Babak filem J Revolusi

Filem kedua J Revolusi yang berjudul J Retribusi dijangka akan memulakan penggambarannya pada November tahun ini. Perkara itu didedahkan oleh penerbit eksekutif Infinitus Gold, Gayatri Su-lin Pillai yang turut memberitahu ia akan dijadikan sebagai filem trilogi

“Selepas kejayaan filem pertama, pihak kami ada berbincang dan buat keputusan untuk jadikan filem ini sebagai trilogi. Ia akan mengekalkan pelakon utama iaitu Zul Ariffin sebagai watak Jay,”

Menurut Gayatri, filem kedua dan ketiga ini akan diberi judul J Retribusi dan J Resolusi. Selain itu juga, Gayatri mendedahkan filem kedua akan datang tidak seperti filem pertama yang lebih kepada aksi drama, tetapi sebaliknya lebih kepada aksi komedi.

“Bukan mudah untuk hasilkan filem sekuel ini. Selepas filem pertama berjaya ia hanya ada dua kemungkinan untuk filem sekuel, iaitu berjaya atau merosot teruk. Oleh itu, pihak kami mahu memastikan naskhah terbaru ini berbeza dengan filem pertama.

“Filem pertama merupakan aksi drama, tetapi untuk filem sekuelnya pula ia akan dirancang sebagai aksi dan komedi. Saya ingin jelaskan bahawa ia bukan filem aksi komedi seperti Abang Long Fadil.”

Jadi kepada penonton yang pernah menyaksikan J Revolusi dipawagam, apa pendapat anda filem ini dijadikan sebuah filem aksi komedi? berikan pendapat anda yang bernas diruangan komen.


Kutipan “Air Force The Movie” Kini Mencecah RM13 Juta

Cuti hari kebangsaan nampaknya digunakan sebaiknya oleh penonton tempatan untuk keluar menyaksikan filem aksi perang terbaru, Air Force The Movie: Selagi Bernyawa.

Air Force The Movie: Selagi Bernyawa.

Sejak ia ditayangkan dipawagam 7 hari yang lalu, filem arahan Zulkarnain Azhar dan Frank See ini telah mengumpul kutipan tiket sebanyak RM13 juta.

Filem ini mengisahkan Pasukan Khas Udara (PASKAU) yang terkandas di Namburi selepas kapal terbang TUDM ditembak musuh. Di Malaysia, pasukan TUDM melancarkan misi untuk menyelamatkan mereka.

Adi Putra membintangi filem ini disamping Aiman Hakim Ridza, Nas-T, Sara Ali, Pablo Amirul, Johan As’ari, Luqman Hafidz, Anas Ridzuan, Jack Tan, Iman Corinne, Scha Alyahya dan Carmen Soo.

Air Force The Movie: Selagi Bernyawa merupakan hasilkan kerjasama Angkatan Tentera Malaysia (ATM) dan Tentera Udara Diraja Malaysia (TUDM) bersama lima syarikat penerbitan gergasi iaitu Multimedia Entertainment, Golden Screen Cinemas (GSC), Astro, FXHammer Films dan SixFun Medi.

Air Force The Movie: Selagi Bernyawa

Selain mendapat sambutan hangat di pasaran tempatan, Air Force The Movie: Selagi Bernyawa akan ditayangkan di beberapa negara Asia Timur termasuklah Jepun dan Korea Selatan.

Air Force The Movie: Selagi Bernyawa


Star Wars: The Force Awaken Official Trailer

Penulis Skrip: J. J. Abrams, Lawrence Kasdan

Pelakon:  John Boyega, Daisy Ridley, Adam Driver, Oscar Isaac, Andy Serkis, Domhnall Gleeson, and Max von Sydow, with Harrison Ford, Carrie Fisher, Mark Hamill, Anthony Daniels, Peter Mayhew, dan Kenny Baker

Syarikat Produksi:  Walt Disney Pictures, Lucasfilm, Bad Robot Productions


Review Filem: Jujutsu Kaisen 0 (2021)

AMARAN SPOILER! Akhirnya, filem anime yang dinantikan, Jujutsu Kaisen 0, telahpun ditayangkan di Malaysia bermula 10 Mac yang lalu. Saya mungkin tidak seperti anda, yang sangat meminati anime, tetapi disebabkan sirinya di Netflix yang agak menarik, ia menimbulkan rasa teruja kepada saya untuk filem sulung anime popular ini.  Ada yang bertanya, perlukah menonton sirinya terlebih dahulu sebelum Jujutsu...

Review Filem: Jujutsu Kaisen 0 (2021)

AMARAN SPOILER!
Akhirnya, filem anime yang dinantikan, Jujutsu Kaisen 0, telahpun ditayangkan di Malaysia bermula 10 Mac yang lalu. Saya mungkin tidak seperti anda, yang sangat meminati anime, tetapi disebabkan sirinya di Netflix yang agak menarik, ia menimbulkan rasa teruja kepada saya untuk filem sulung anime popular ini.
Ada yang bertanya, perlukah menonton sirinya terlebih dahulu sebelum Jujutsu Kaisen 0?
Secara peribadi, saya merasa tidak ada masalah untuk anda menonton filemnya terlebih dahulu, diikuti sirinya di Netflix. Ini kerana, Jujutsu Kaisen 0 adalah prekuel kepada siri asal, dan lebih memfokuskan pada kisah Yuta Okkotsu, salah seorang penyihir Jujutsu gred istimewa di Jujutsu High.
Ceritanya bermula pada seorang pelajar sekolah tinggi, Yuta Okkutsu, yang menderita dari sumpahan yang dikenakan oleh teman wanitanya yang telah meninggal dunia, yang sering mengikutnya kemana-mana sahaja.
Disebabkan beberapa kejadian yang tidak diingini, yang berpunca dari sumpahan teman wanitanya itu, Yuta memilih untuk mengasingkan diri, sehinggalah dia didatangi oleh seorang penyihir bernama Satoru Gojo.

Gojo melihatnya sebagai seorang yang sangat istimewa, dan mempunyai perancangannya yang tersendiri. Dia mengajak Yuta untuk menyertai sekolahnya, dalam usaha mengawal kuasa sumpahan. Sebagai seorang pelajar tahun satu di, dia bertemu dengan rakan sekelasnya, Toge Inumaki, Maki Zenin, dan Panda, yang turut memiliki kehebatan mereka yang tersendiri.
Disana, Gojo telah memberikan beberapa tugasan kepadanya, dan berpasangan dengan rakan-rakan sekelasnya, untuk menghadapi sumpahan, dan dalam masa yang sama, belajar untuk mengawal kuasanya. Namun, kehebatannya menewaskan sumpahan telah menarik perhatian seorang penyihir jahat yang merancang untuk merampas kuasanya.
Seperti siri anime, Jujutsu Kaisen 0 mempersembahkan jalan cerita yang cukup pantas dengan aksi-aksi yang menarik. Sepanjang tayangan, anda tidak akan merasa bosan, masalah turut menjadi semakin teruja kerana latar belakang Yuta semakin didedahkan sedikit demi sedikit.
Pada awalnya, kita mungkin menyangka, kehebatan Yuta sama seperti Yuji Itadori, protagonis utama dalam siri Jujutsu Kaisen, nama setelah kebenaran terbongkar, twist di klimaks filem, baru kita menyedari bahawa Yuta bukanlah penyihir sebarangan, dan tidak hairanlah dia menjadi antara penyihir yang digredkan sebagai istimewa.

Salah satu sebab kenapa anda akan menyukai filem ini, adalah kualiti animasinya. Ramai peminat anime sudah maklum dengan kualiti studio MAPPA, dan kehebatan animasi diteruskan dalam filem ini, yang pastinya membuatkan anda semua merasa kagum.
Secara keseluruhannya, Jujutsu Kaisen 0 adalah filem anime yang bergerak sangat pantas dengan aksi-aksi yang pastinya membuatkan anda merasa sangat puas.
Selain itu juga, ia sangat penting bagi peminat Jujutsu Kaisen kerana filem ini menyampaikan kisah Yuta Okkutsu, dan sebagai persediaan kepada peminat untuk menikmati musim kedua yang dijangka tayang pada 2023.
Oh ya!, bersiap-sedia untuk bersorak di babak pertarungan diantara sumpahan dan penyihir Jujutsu kerana banyak penampilan cameo yang pastinya membuatkan anda teruja!.

                   Rating Kakimuvee

4/5

Jujutsu Kaisen 0 kini ditayangkan di pawagam-pawagam terpilih tanah air.


MONSTER HUNTER: Gambar Terbaru Milla Jovovich Sebagai Captain Artemis

IGN mengesahkan bahawa mereka akan kongsikan trailer terbaru Monsther Hunter arahan Paul W.S. Anderson pada Rabu pagi (waktu tempatan). Sementara itu, Sony Pictures telah mengeluarkan gambar terbaru yang memaparkan Milla Jovovich sebagai Captain Artemis. Anda boleh lihatnya dibawah.

Monster Hunter diinspirasikan dari permainan video popular keluaran Capcom, dan plotnya akan berbeza dari versi permainan video. Dalam filem tersebut, Artemis dan pasukan tentera elitnya dibawa ke kawasan yang penuh dengan rasaksa merbahaya. Dia dan unitnya akan bekerjasama dengan pemburu misteri dimana mereka semua cuba untuk menewaskan kesemua raksasa dan keluar dari kawasan tersebut.

Milla Jovovich akan memainkan peranan sebagai Captain Natalie Artemis dan akan mengunakan Great Sword ‘The Giant Jawblade’ manakala Tony Jaa sebagai The Hunter yang mengunakan busur Great Hunter.

Filem ini diarahkan oleh Paul W.S. Anderson (Mortal Kombat, Resident Evil, Event Horizon). Anderson turut bertindak selaku penerbit bersama-sama Robert Kulzer, Martin Moszkowicz, Jeremy Bolt, dan Dennis Berard.

Monster Hunter akan ditayangkan pada Disember 2020


Pailang JB – Filem Terbaru Izzue Islam

Pelakon dan penyanyi, Izzue Islam akan muncul dengan filem terbaru lakonan beliau yang akan berjudul Pailang JB tidak lama lagi. Filem aksi berkenaan dikatakan akan memulakan penggambarannya di Johor Bahru pada bulan hadapan.

Menurut Izzue atau nama sebenarnya Muhammad Izzul Islam Mazlan, dia mendedahkan bahawa wataknya dalam filem tersebut adalah sebagai Faizal, seorang yang sukakan lumba kereta.

“Ini filem ke-15 saya. Antara sebab saya menerima tawaran ini adalah kerana naskhahnya yang ada kelainan. Lagipun ini kali pertama saya bawa watak sebegini,” Izzue Islam

Menurut laporan dari akhbar Harian Metro, pelakon filem “Aliff Dalam 7 Dimensi” ini akan memasuki kelas seni mempertahankan diri sebelum masuk ke set penggambaran demi menjayakan wataknya itu

Pailang JB merupakan filem terbitan Simpang 3 Production dan akan diarahkan oleh pengarah Ryzal Yusoff.

Selain Izzue, filem Pailang JB juga akan turut menampilkan pelakon hebat lain seperti Adam Corrie dan penyanyi Mark Adam.

Dalam pada itu, Izzue turut mendedahkan dia pernah dimarahi oleh peminat drama bersiri lakonannya “Patahnya Sebelah Sayap” selepas tidak berpuas hati dengan watak antagonis yang dijayakannya.

Izzue berkata perkara itu berlaku ketika dia menghadiri sebuah acara baru-baru ini yang mana kemudian seorang lelaki datang dan menasihatinya supaya tidak menjadi jahat seperti dalam drama tersebut.

Izzue bagaimanapun tidak berasa terkesan dengan tindakan peminat tersebut kerana ia menganggap lakonannya berjaya memberi impak kepada penonton.

Sementara itu, selain berlakon Izzue bersama kumpulan Forteen bakal muncul dengan single terbaru mereka tidak lama lagi, dan juga single solo ketiganya.


Deadpool 2, Update Dan Rumors Terkini

Deadpool, anti-hero bermulut becok dan gila ini telah mencetuskan kejayaan besar pada tahun 2016 apabila filemnya menjadi hit diseluruh dunia. Walaupun filem ini diberi rating R, ia tidak menjadi penghalang untuk mencapai box office dan mendapat rating tertinggi dikalangan peminat filem superhero. Malah ramai peminat berpendapat, Deadpool filem superhero versi Fox yang paling berjaya jika dibandingkan dengan filem-filem X-Men

Disebabkan kejayaan tersebut, Fox tidak teragak-agak untuk merancang sekuel filem ini, tambahan pulak Wade Wilson aka Deadpool secara berseloroh di babak post-kredit filem ingin memperkenalkan satu lagi karakter Mutant dalam filemnya.

So, excited dengan perancangan sekuel filem ini dan tak sabar nak tengok? nanti dulu, Deadpool belum lagi membuat pengambarannya, dan dijangka filem lakonan Ryan Reynolds ini ditayangkan sekitar tahun 2018, kemungkinan besar bulan Jun. Ok, kami share sikit details mengenai filem Deadpool 2 ini.

Bila Mula Pengambaran filem Deadpool 2?

Bila Mula Pengambaran filem Deadpool 2?

Pengambaran filem ini dijangka akan bermula pada Jun 2017, tetapi pengambaran mungkin dilakukan tanpa pengarah Tim Miller yang dikatakan menarik diri dari terlibat dalam pengambaran sekuel filem ini. Sebabnya? Katanya Tim dan Ryan Reynolds tak sebulu dalam projek kedua filem ini, terutamanya bab karakter Cable yang akan muncul dalam sekuel kali ini.

Tapi! diorang dapat pengganti yang lagi gempak, David Leitch, pengarah filem 300, V for Vandeta dan Fight Club telah mengambil alih kerusi pengarah filem ini. More action to see! dalam filem ini.

Ryan Reynolds sedang cuba sekali lagi memancing Hugh Jackman untuk terlibat dalam sekuel Deadpool 2.

Semasa filem pertama, terdapat khabar angin yang mengatakan Wolverine aka Logan akan muncul sebagai watak cameo, tetapi hanya kertas bersaiz A4 dengan wajah Hugh Jackman sahaja yang terpampang dalam skrin. Mungkinkah kali ini Reynolds akan cuba memancing “Wolverine” buat kali kedua?

Oh yer, Hugh Jackman adalah aktor yang paling dikagumi oleh Ryan Reynold, malah pernah menyuarakan pendapat agar Hugh Jackman menarik balik hasratnya untuk bersara dari memegang watak Wolverine.

Buat masa ini tiada trailer untuk filem Deadpool 2, yang ada hanyalah fan made, so jangalah cari di youtube sehingga mereka selesai pengambaran nanti. Dah selesai, tunggulah trailernya nanti.

Plot? masih lagi tidak diketahui memandangkan skrip dan jalan cerita masih dalam proses pembikinan. Khabar angin mengatakan, filem Deadpool 2 pakai memperkenalkan X-Force, kumpulan antihero yang diasaskan oleh Wade Wilson dan rakan-rakannya. Cable? mungkin terlibat sekali, Deadpool dah janjikan nak bawak Cable dalam filem keduanya. lagipun, kalau nak tubuhkan X-Force, kena ada Cable sebab dia ketua kumpulan anti-hero ini.

Oh ye, Deadpool still rated – R, ganas, kejam, brutal dan… korang sambung sendiri.

Aktor yang terlibat dalam projek terbaru?

Pelakon asal dikhabar akan kembali lagi dalam filem ini, cuma sekarang mereka masih mencari dan dalam proses casting pelakon untuk dua watak penting yang akan muncul dalam sekuel ini; iaitu Cable dan Domino. Pelakon asal mungkin akan kembali cuma belum disahkan secara rasmi, btw Ryan Reynolds tu confirm ada.

Ryan Reynolds (Wade Wilson / Deadpool)
Morena Baccarin (Vanessa)
T.J. Miller (Weasel)
Leslie Uggams (Blind Al)
Brianna Hildebrand (Negasonic Teenage Warhead)
Stefan Kapičić (the voice of Colossus)

Ryan Reynolds (Wade Wilson / Deadpool)

Stefan Kapičić (the voice of Colossus)

Seperti yang diberitahu diatas tadi, Deadpool 2 kemungkinan akan memperkenalkan team anti-hero X-Force dan juga dua watak utama yang lain iaitu Cable dan Domino. Selain itu juga, terdapat rumours yang mengatakan girlfriend Wade Wilson, Vanessa turut sama menyertai team X-Force.

Nak tahu lebih details pasal Vanessa? teman wanita Wade Wilson tu sebenarnya mutant yang dikenali sebagai Copy Cat, tapi tu dalam komiklah, mungkin dalam Deadpool 2, Vanessa akan dedahkan dirinya?

Dah satu lagi rumours yang tersebar dilaman internet ialah kemunculan Quicksilver – atau maybe rumors ni terlebih kuah barangkali. Apapun, kita tumpukan dulu siapakah karakter yang bakal membawa watak Cable, mungkin villian dari siri The Walking Dead, Jeffrey Dean Morgan?

Setakat ini tiada pengumuman rasmi mengenai tarikh tayangan filem ini, tapi dua tarikh ini dijangka merupakan tarikh tayang Deadpool 2 iaitu 29 Jun 2018 ataupun Mac 2018.

Agak-agak Deadpool 2 ini lagi gempak tak dari filem pertama?


Polis Evo 3 Kini Telah Mengumpul RM25 Juta

Selepas seminggu ditayangkan, filem aksi arahan Syafiq Yusof, Polis Evo 3 telah memperoleh kutipan yang cukup memberangsangkan iaitu RM25 juta.

Pekara tersebut didedahkan pengarahnya sendiri menerusi akaun peribadi Instagram miliknya.

“Syukur Ya Allahh…terima kasih Malaysia,” ujar Syafiq yang menzahirkan rasa syukur selepas filem terbaru itu berjaya mengecapi satu lagi kejayaan box office.

View this post on Instagram            A post shared by Syafiq Yusof (@fiq000s)

Diarahkan oleh Syafiq Yusof,Polis Evo 3menyaksikan kepulangan Shaheizy Sam dan Zizan Razak yang meneruskan peranan mereka sebagai Inspektor Khai dan Inspektor Sani. Mereka berdua turut disertai pelakon seperti Sharnaaz Ahmad, Syafiq Kyle, Fauzi Nawawi, Douglas Lim, Nora Danish dan Eyka Farhana.

“Inspektor Khai dan Inspektor Sani kembali dengan misi terbaru dan kali ini pasukan mereka disertai Inspektor Dani, Inspektor Julie dan Inspektor Dell yang mempunyai kepakaran berbeza,”menurut sinopsis.

“Sebuah letupan di Pulau Pinang yang telah membunuh ratusan mangsa termasuk seorang anggota polis kini dalam siasatan Inspektor Sani dan Khai. Keadaan bertambah rumit apabila sasaran seterusnya adalah Inspektor Khai. Persahabatan Inspektor Khai dan Inspektor Sani diuji apabila menyedari suspek yang diburu mempunyai kaitan dengan kisah silam Inspektor Khai.”

Polis Evo 3kini sedang ditayangkan di pawagam tempatan.


Lihat Bagaimana Queen Mencipta Lagu Dalam Klip Terbaru Bohemian Rhapsody

20th Century Fox melancarkan klip terbaru dari filem Bohemian Rhapsody yang menunjukkan kumpulan Queen mencipta rentak lagu paling ikonik sekali iaitu “We Will Rock You.” Anda boleh tontonnya di pemain video dibawah.

Bohemian Rhapsody merupakan sebuah filem biopik mengenai vokalis terkenal kumpulan Rock Queen, Freddie Mercury. Filem ini diarahkan oleh Dexter Fletcher manakala skrip ditulis oleh Anthony McCarten. Selain Rami Malek yang membawakan watak Freddie Mercury, Bohemian Rhapsody turut dibintangi oleh Gwilym Lee, Ben Hardy, dan Joseph Mazzello yang akan membawakan watak ahli kumpulan Queen serta Lucy Boynton, Aiden Gillen, Tom Hollander, dan Mike Myers.

Bohemian Rhapsody akan menemui penonton pada 8 November 2018


Peminat Akhirnya Dapat Melihat Pandangan Pertama ‘Kingdom Of The Planet Of The Apes’

Sekuel kepada trilogi filem Planet of the Apes arahan Matt Reeves telahpun mendedahkan pandangan pertamanya, yang memberikan sekilas tentang filem baharu Kingdom of the Planet of the Apes.

Kingdom of the Planet of the Apes.

Sekuel ini akan menampilkan watak baharu sepenuhnya, dari legasi Caesar lakonan Andy Serkis. The Kingdom akan memulakan pemerintahannya dengan pelakon baharu yang seperti Owen Teague, Freya Allan (The Witcher), Joe Hartwick Jr., dan Eka Darville (Jessica Jones).

Berlatarkan beberapa tahun selepas War for the Planet of the Apes, filem itu akan diarahkan oleh Wes Ball (The Maze Runner), yang mengambil alih kerusi pengarahan dari Matt Reeves yang kini sedang sibuk dengan projek sekuel The Batman.

War for the Planet of the Apes

Pandangan pertama yang didedahkan 20th Century itu mempamerkan apa yang berkemungkinan menjadi watak lakonan Owen Teague, yang menunggang kuda melalui runtuhan sebuah bandar, mungkin San Francisco.

Penggambaran akan dilakukan di Disney Studio Australia.

Kingdom of the Planet of the Apes ditetapkan untuk tayangan sekitar tahun 2024, dengan pra-produksi telah bermula pada Julai 2022.

Kingdom of the Planet of the Apes


Trailer Rasmi Pertama Ultraman Musim 2 Telah Dilancarkan

Treler rasmi pertama untuk Ultraman Musim 2 telah dilancarkan, dengan Netflix turut mendedahkan bahawa musim yang dinanti-nantikan itu akan ditayangkan pada 14 April 2022.

Treler baharu itu mengetengahkan enam pahlawan yang berkumpul untuk membantu menyelamatkan Bumi dan melihat beberapa pertempuran besar dan raksasa-raksasa yang akan mereka hadapi dalam anime akan datang. Anda boleh melihat treler Ultraman Musim 2 di bawah:

“Beberapa tahun telah berlalu sejak peristiwa Ultraman, dengan legenda ‘Giant of Light’ sekarang menjadi kenangan, kerana dipercayaai dia telah pulang ke tempat asalnya setelah melawan banyak alien raksasa yang menyerang Bumi, Anak Shin Hayata, Shinjiro nampaknya memiliki kemampuan luarbiasa, dan kemampuan ini, bersama dengan pendedahan ayahnya bahawa dia adalah Ultraman, telah memimpin Shinjiro untuk memerangi alien baru yang menyerang Bumi sebagai Ultraman baru.”

Musim pertama Ultraman, yang mengandungi 13 episod, kini boleh distrim di Netflix. Perkhidmatan streaming itu kini sedang membangunkan sebuah filem terbaru.


SIARAN ‘HATI YANG DIKHIANATI’ DIREHATKAN SUSULAN KEKANGAN PKP 3.0

Susulan perlaksanaan PKP 3.0 melibatkan sekatan pergerakan skala penuh bagi sektor sosial dan ekonomi yang dikeluarkan oleh kerajaan atas faktor keselamatan, pihak Astro Prima dan syarikat produksi  Global Station Sdn. Bhd. mengambil keputusan untuk menghentikan sebarang aktiviti penggambaran drama adaptasi ‘Hati Yang Dikhianati’ atau ‘HYD’ yang kini masih lagi ditayangkan menerusi slot Tiara pada setiap hari Isnin hingga Jumaat, jam 6.00 petang berkuatkuasa serta merta.

Keputusan ini sekaligus memberi kesan kepada slot jadual siaran drama tersebut yang juga terpaksa direhatkan buat sementara waktu bagi episod ke-41 dan seterusnya bermula Isnin depan, 7 Jun 2021. Drama bersiri terbaharu ‘Derita Untuk Bahagia’ akan mengambil alih slot tersebut dan akan ditayangkan secara eksklusif buat pertama kali mulai 7 Jun ini.

Untuk makluman, drama ‘HYD’ mengetengahkan format interaktif ‘open-ended’ yang memberikan kuasa kepada netizen untuk menentukan plot twist dan kesudahan drama tersebut. Jalan penceritaan dan pembinaan watak turut dipengaruhi oleh maklum balas audiens dan rekod jumlah tontonan dari semasa ke semasa. Jumlah keseluruhan episod untuk drama adaptasi ini juga turut bergantung kepada penerimaan penonton.

Drama ‘HYD’ diarahkan oleh sutradara Riza Baharuddin serta turut menampilkan barisan penulis skrip yang diketuai oleh Eenaz Mokhtar. Antara barisan pelakon yang membintangi drama bersiri ini termasuklah Isyariana, Amar Baharin, Mona Allen, Zamarul Hisham, Che Puan Syamim Farid, Afifah Nasir, Arena Iman, Shah Iskandar, Mia Nasir, Fazlina Ahmad Daud, Sahronizam Noor serta ramai lagi.

Sebarang keputusan terkini berkenaan sambungan drama ‘HYD’ akan diumumkan kemudian.


Dave Bautista Ucapkan Selamat Tinggal Pada Watak Drax

Pelakon Dave Bautista tidak berahsia tentang masa depannya dalam francais Guardians of the Galaxy. Sejurus selepas dia selesai menjalani penggambaran untuk ansuran ketiga francais itu, Bautista, menerusi media sosial, telah kongsikan mesej istimewa buat watak lakonannya, Drax.

Dalam catatan di Instagram yang dibuatnya pada awal minggu ini, pelakon itu berkongsi foto yang menampilkan majoriti pelakon Guardians selepas mereka tamat menjalani penggembaran. Bautista berkata bahawa dia masih belum menemui ayat yang sesuai untuk menterjemahkan ekspresinya selepas selesai penggambaran, dan dia perlu segera keluar ke set penggambaran filem yang lain.

Bagaimanapun, di penghujung ayat, Bautista menyatakan bahawa ia adalah “penghujung perjalanan” yang mengubah hidupnya, sebelum mengucapkan selamat tinggal kepada watak Drax melalui hastag.

“Masih belum menemui ayat yang sesuai,” kata Bautista dalam catatan itu. “Ia berakhir tiba-tiba dan saya perlu pergi ke filem seterusnya sebelum saya dapat memproses semuanya. Berakhirlah perjalanan yang mengubah hidup saya.”

“Masih belum menemui ayat yang sesuai,”

Bautista mungkin mengucapkan selamat tinggal kepada Drax, tetapi watak mungkin masih berada dalam MCU untuk sedikit masa lagi.

Pelakon itu sebelum ini telah menjelaskan bahawa dia akan berhenti memainkan peranan itu selepas Guardians of the Galaxy Vol. 3 ditayangkan pada tahun hadapan. Dalam perkongsian di Twitter tahun lalu, Bautista berkata watak Drax tidak akan pergi ke mana-mana, cuma dia tidak akan memainkan watak itu lagi disebabkan faktor usia.

Guardians of the Galaxy Vol. 3

“Drax tidak akan ke mana-mana,” kata Bautista di Twitter. “Dia tidak akan dimainkan lagi oleh lelaki ini! Bila [Guardians of the Galaxy Vol. 3] ditayangkan, saya akan berumur 54 tahun! Muka menjerit ketakutan, saya menjangkakan segala-galanya akan mula kendur bila-bila masa.”

Guardians of the Galaxy Vol. 3

Guardians of the Galaxy Vol. 3 sekali lagi ditulis dan diarahkan oleh James Gunn, dan menampilkan kepulangan bintang utama seperti Chris Pratt, Zoe Saldaña, Dave Bautista, Sean Gunn, Karen Gillan, Pom Klementieff, Bradley Cooper, dan Vin Diesel yang meneruskan peranan mereka sebagai Star-Lord, Gamora, Drax, Kraglin, Nebula, Mantis, Rocket, dan Groot.

Guardians of the Galaxy Vol. 3

Menyertai mereka adalah pendatang baharu MCU iaitu Will Poulter dan Chukwudi Iwuji, dengan Poulter disahkan membawa watak kegemaran peminat, Adam Warlock. Filem terbaru MCU ini akan menemui penonton pada 5 Mei 2023.


Noorkhiriah Dedah Kenapa Beliau Kembali Berlakon

Selepas mengumumkan persaraannya tahun lalu, pelakon Noorkhiriah kini kembali dalam dunia seni apabila dalam drama terbaru berjudul Nur.

Berkata kepada Harian Metro baru-baru ini, pelakon tersebut mendedahkan sebab kenapa dia kembali ke dunia seni adalah disebabkan dia menerima tawaran berlakon watak dan jalan cerita yang tidak mungkin dia dapat menolak.

“Kononnya merajuk dan tidak mahu berlakon lagi. Sekali, Allah memberi drama yang mengetengahkan jalan cerita bagus kepada anda. Alhamdulillah, saya bersyukur masih diberi peluang berlakon dan gembira apabila diberi kepercayaan untuk bawa watak antagonis sebagai Aishah dalam drama berjudul Nur.”

Dalam pada itu, bercerita lanjut mengenai wataknya itu, pelakon Papadom itu terkejut dengan penerimaan penonton terhadap lakonannya.

Impak lakonannya terbawa-bawa oleh penonton sehingga mengecamnya teruk di media sosial kerana dilabel sebagai seorang Muslimah melampau. Nookhiriah bagaimanapun tidak terjejas dengan segala kecaman penonton kerana ia membuktikan lakonannya berkesan dan diterima baik.

Selain Noorkhiriah, drama arahan Shahrulezad Mohameddin ini turut dibintangi oleh pelakon lain seperti Amyra Rosli, Shafiq Kyle, Azhan Rani, Riena Diana dan Datuk Jalaludin Hassan.


Penerangan Babak “Mid Credit Scene” Spider-Man: Homecoming

Seperti kebiasaanya, filem-filem Marvel pasti akan menayangkan beberapa mid dan post credit scene dimana ia akan memberi petunjuk kepada filem akan datang atau sekadar babak selingan selepas puas menonton keseluruhan filem.

Filem Spider-Man: Homecoming juga tidak ketinggalan apabila mereka meletakkan dua babak diantara kredit filem dan selepas babak kredit. Seperti yang anda tahu, post credit scene yang menampilkan Captain America hanyalah sekadar “troll” kepada penonton. Tiada apa yang perlu dibincangkan melainkan hanya humor semata-mata.

Tetapi babak mid-credit scene dilihat sangat menarik. Adrian Toomes atau Vulture dilihat berada di sebuah penjara selepas berjaya ditewaskan dan ditangkap oleh Spider-Man. Babak tersebut menunjukan Toomes telah ditegur oleh salah seorang banduan disitu yang bertanya soalan kepada Toomes adakah dia mengenai individu disebalik topeng Spider-Man.

Salah satu petunjuk dalam mid post credit scene tersebut adalah gambar tatu pada badan banduan tersebut, memberi gambaran bahawa kemungkinan villain untuk filem akan datang adalah Scorpion, musuh Spider-Man yang memiliki abiliti lebih kurang sama dengan webslinger tersebut serta mempunyai peralatan yang mirip seperti kala jengking.

Banduan tersebut menegur dengan meminta Toomes mendedahkan siapakah individu disebalik topeng Spider-Man supaya dia dan beberapa banduan lain akan membalas dendam terhadapnya. Tetapi sebaliknya Toomes berkata dia tidak mengenali siapakah Spider-Man, dan khabar yang mengatakan dirinya tahu siapa disebalik topeng Spider-Man adalah palsu.

Well, agak menarik melihat Toomes tidak mendedahkan siapakah Spider-Man dan tidak mahu melihat remaja tersebut diburu oleh musuh-musuh Spider-Man.

Apa yang menyebabkan Toomes bertindak demikian?

Toomes sebenarnya bukanlah “pure” villain, dia hanyalah seorang “penjenayah terpaksa” demi menyara keluarganya. Dia hampir maut semasa dipenghujung filem, tetapi berjaya diselamatkan oleh Spider-Man yang cuba mahu dibunuh olehnya.

Tindakan Spider-Man mungkin telah menyedarkan sehingga mendorong dirinya untuk mendedahkan siapakah Spider-Man yang sebenarnya. Tambahan pula, aktiviti jenayah telah melukakan hati keluarganya dan anaknya pula Liz Allan adalah rakan kepada Peter Parker. Tindakannya ingin membalas dendam pasti akan melukakan hati keluarganya, dan disebabkan itu, Toomes tidak mendedahkan indentiti Spider-Man kepada banduan tersebut.


Sinopsis Filem Black Panther, Pengambaran Telah Bermula

Selepas beberapa bulan mengumpulkan aktor-aktor termasuk beberapa nama terkenal seperti Forest Whitaker, Sterling K. Brown dan Angela Bassett, pengarah Ryan Coogler dan krew produksi secara rasmi telah memulakan pengambaran filem solo superhero Marvel, Black Panther.

Studio Marvel telah mengeluarkan kenyataan rasmi mereka mengenai berita terbaru ini dan krew produksi akan memulakan pengambaran mereka di Atlanta dan Korea Selatan. Ryan Coogler yang juga bekas pengarah filem Creed turut bersama-sama Joe Robert Cole menghasilkan screenplay filem Black Panther.

Pihak Marvel juga telah mengeluarkan sinopsis awal:

Black Panther follows T’Challa who, after the events of Captain America: Civil War, returns home to the isolated, technologically advanced African nation of Wakanda to take his place as King. However, when an old enemy reappears on the radar, T’Challa’s mettle as King and Black Panther is tested when he is drawn into a conflict that puts the entire fate of Wakanda and the world at risk.

Difahamkan, Michael B. Jordan akan membawa watak villain untuk filem ini. Selain itu juga, antara bintang filem yang turut serta dalam pembikinan ini ialah Lupita Nyong’o, Danai Gurira (The Walking Dead), Martin Freeman (reprising his role from Civil War), Daniel Kaluuya (Get Out), Angela Bassett, Forest Whitaker dan Andy Serkis.

Black Panther telah membuat penampilan pertamanya dalam filem Captain America: Civil War dengan menyebelahi pasukan Iron Man menentang kumpulan Captain America. Beliau merupakan waris diraja negara Wakanda dan memiliki abiliti sehebat Captain America dan juga individu paling kaya berbanding Tony Stark.

Black Panther akan menemui penonton pada 16 Februar 2018.


Fox Sah Milik Disney!

Selepas Comcast Corporation menyerah kalah dalam usaha mereka untuk memiliki aset Twenty-First Century Fox, syarikat The Walt Disney secara rasminya berjaya memiliki aset syarikat yang menjadi rebutan itu.

Dalam berita yang baru dikeluarkan, pemegang saham The Walt Disney dan 21st Century Fox bersetuju dengan bidaan sebanyak $71.3 billion dollar yang dilakukan oleh Disney dalam urusan pembelian tersebut. Semasa mesyuarat di New York, majoriti pemegang saham Disney meluluskan bidaan dalam tempoh 8 minit sahaja.

Dengan pembelian ini, Disney telah memiliki beberapa aset milik 21st Century Fox termasukan 39 peratus pegangan saham dalam European pay TV company Sky.

Bagi pengemar filem terutamanya peminat-peminat filem superher Marvel, berita ini pastinya mengembirakan mereka kerana aset-aset Marvel milik Fox seperti X-Men dan Fantastic Four bakal kembali ke Marvel Studios dan harapan untuk melihat karakter-karakter X-Men dan Avengers dalam satu filem akan menjadi kenyataan.

Selain itu juga beberapa francais Fox seperti Avatar, Planet of the Apes, Alien, Predator, Die Hard, Kingsman, Ice Age dan Night at the Museum serta rancangan televisyen seperti The Simpsons, Family Guy, The X-Files, Legion, American Horror Story dan The Orville akan berada dibawah seliaan Disney.


10 Penjahat Paling Berkuasa Dalam Marvel Universe

Filem yang berdasarkan dari komik Superhero Marvel semakin hari semakin banyak di pawagam, seiring dengan kemunculan filem – filem bergenre Superhero ini, pasti akan muncul watak – watak antogonis yang perlu hero hadapi. Yang terbaru adalah Filem Ant-Man yang menampilkan Yellowjackat sebagai penjahat dalam filem tersebut.

Oleh itu, semakin berkembang jalan cerita filem superhero Marvel ini, makin semakin berkuasa penjahat – penjahat yang perlu dihadapi oleh mereka. Mampukah superhero Marvel ini menentang penjahat – penjahat yang sangat berkuasa ini?

Ok disini kami senaraikan 10 penjahat Marvel yang paling berkuasa sekali yang perlu dihadapi oleh para Superhero Marvel

10 penjahat Marvel yang paling berkuasa

Pejahat klasik komik Marvel, Ultron telah pun terkenal dalam filem The Avengers: Age of Ultron, walaupun dalam filem menunjukkan seolah – olah Ultron antara penjahat paling berkuasa, sebenarnya jika dilihat karakternya dalam Komik adalah lagi berkuasa dan kejam. Dicipta oleh Hank Pym (Bukan Tony Stark dalam filem The Avengers) dengar kadar kebijaksanaan A.I melebihi IQ manusia, dan berkemampuan meningkatkan diri sendiri sebelum menyerang The Avengers. Ultron mampu membina badan yang baru menggunakan Adamantium (besi paling berkuasa di dunia) selain daripada memiliki kuasa yang luar biasa, berkemampuan untuk terbang dan sangt laju. Sangat sukar untuk dimusnahkan dan banyak penjahat yang ingin hidupkan semula. Selain itu, Ultron mampu untuk mengawal teknologi dan mempengaruhi minda manusia dan berevelosi.

Dark Phoenix asalnya ada Jean Grey, Mutant yang mempunyai kuasa Psikik dan merupakan antara mutant yang berkuasa sekali. Penulis kepada siri komik X-Men kemudiannya memutuskan untuk mengejutkan para peminat X-Men apabila mengubah watak heroin Jean Grey kepada watak antogonis, dan hasilnya muncullah Dark Phoenix. Disebabkan Jean tidak dapat mengawal kuasa psikik dan telekinetiknya, dia berubah menjadi Dark Phoenix dan telah memusnahkan dunia Makhluk asing secara tidak sengaja. Perubahannya dari seorang mutant kepada makhluk yang sangat berkuasa menyebabkan rakan – rakan mutant gagal untuk membunuhnya. Jean menyedari yang digagal untuk mengawal kuasa, menyebabkan dia memusnahkan dirinya sendiri bagi mengelakkan dari membunuh rakan  – rakan X-Men dan menyebabkan kemusnahan yang lagi teruk

Karakter Thanos kerap muncul dalam filem – filem Marvel, terutamanya dalam filem Guardian Of Galaxy. Thanos adalah penjahat Makhluk asing yang juga dikenali sebagai Mad Titan. Kuasa Thanos adalah dari sarung tangan yang mengandungi batu Infinity yang memberi kuasa seperti kekuatan, kuasa psikik dan boleh bergerak dari satu dunia – ke satu dunia yang lain dengan mudah. Dia sangat kejam dan telah membunuh berbillion makhluk seluruh angkasa termasuklah bangsanya sendiri. Thanos juga dikatakan karakter tiruan DC iaitu Darkseid.

Vulcan adalah saudara kepada Alex dan Scoot Summers (Havok dan Cyclops) dan mempunyai kuasa seperti saudaranya iaitu menghasilkan tenaga luar biasa dari badan mereka. Vulcan dikenali sebagai Gabriel, dikatakan lagi berkuasa dari saudaranya itu. Mampu mengawal tenaga dalam segala bentuk termasuklah mengawal kuasa Cyclops yang dihasilkan dari laser mata termasuk menyerap abiliti mutant yang berada berdekatan dengannya. Gabriel menjadi penjahat setelah merasakan dirinya dikhianati oleh Profesor X dan menukar namanya menjadi Vulcan. Vulcan dikatakan menjadi pejahat diangkasa lepas bukanya dibumi dan menjadi ketua kepada empayar Makhluk asing.

Asalnya karakter ini dicipta untuk menentang Fantasti Four. Galatus wujud sebelum terjadinya peristiwa ‘Big Bang’ yang menghasilkan dunia Marvel. Sangat berkuasa dan mampu mengunakan kuasanya untuk mengubah apa sahaja seperti menukar benda, teleport, mencipta kehidupan, menghidupkan makhluk yang sudah mati dan apa – apa sahaja. Orang suruhan Galactus adalah Silver Surfer (mesti ramai mengenali karakter ini)

The Beyonder diperkenalkan buat pertama kali adalah dalam siri komik Marvel, “Secret Wars”. Dia bukanlah mutant ataupun makhluk asing, tetapi entiti angkasa yang dikenali sebagai “The Beyonder” yang memasuki badan manusia. Kuasanya ialah mampu untuk membunuh syaitan, memusnahkan, menghidupkan dan membuat kembali apa – apa saja yang dikehendakinya. The Beyonder juga mampu mengelakkan Death(Karakter yang mencabut nyawa karater Marvel) dari membunuh dirinya. Bagaimana The Beyonder menggunakan kuasanya? dengan membuat superhero dan supervillain berperang demi keseronokkanya.

Annihilus terjadi hasil evolusi serangga kepada pahlawan yang berkuasa. Annihilus akan memusnahkan apa saja kehidupan yang dia jumpa dan menganggap mereka sebagai ancaman. Annihilus juga menggangap The Avengers, Fantastic Four dan hampir kesemua superhero Marvel sebagai ancaman dan perlu dimusnahkan. Annihilus mendapat kuasa melalui ‘Cosmic Control Rod’ yang memberikannya kuasa luar biasa dan Immortality dan juga tenteranya iaitu 200 makhluk asing yang sangat berkuasa yang diambil dari setiap planet seluruh angkasa.

5000 tahun sebelum kewujudan Mutant, terdapat satu mutant yang dikenali sebagai Apocalypse. Dilahirkan dengan kulit berwarna kelabu dan berbibir biru pada zaman purba mesir. Disebabkan dia dilahirkan sangat pelik, dia dibiarkan untuk mati oleh kaumnya. Tetapi dia diselamatkan oleh sekumpulan pahlawan yang kemudianya mengelarkannya sebagai “En Sabah Nur” – immortal mutant yang pertama. Mempunyai kuasa luar biasa seperti kelajuan, kekuatan dan juga abiliti yang terdapat pada kesemua mutant. Dia juga mampu untuk membentuk badannya sendiri menjadikan pejahat yang paling yang sukar untuk dimusnahkan.

Magus adalah pejahat yang ingin memusnahkan dunia / empire yang mempunyai agama dan mahu menghambkan penduduk di plane – planet yang ditawannya. Magus asalnya adalah Adam Warlock, hero yang dihasilkan dari teknik kejuruteraan dan menghasilkan manusia yang paling sempuran dan kuat. Disebabkan dirinya telah dipengaruhi dengan kekuasaan dia telah berubah menjadi Magus, penjahat dan pemerintah empire seluruh angkasa. Magus dimusnahkan oleh dirinya sendiri iaitu Adam Warlock (dirinya sewaktu muda) dengan mengunakan batu Infinity (Soul Gem).

Tidak semua penjahat memerlukan kuasa yang luar biasa. Victor Von Doom atau dikenali sebagai Doctor Doom adalah antara pejahat yang tidak mempunyai kuasa luar biasa. Memiliki IQ dan ilmu magis dari ibuny, Doctor Doom mengunakan kebijaksanaannya dan magis untuk menjadi pejahat yang berkuasa semata – mata mahu menentang bekas rakan sekolahnya dahulu, Dr. Reed Richards (Fantastic Four). Kemalangan semasa experiment di sekolah yang disebabkan oleh Dr. Reed menjadi punca permusuhan Doctor Doom terhadap Dr. Reed Richard.

Ok, dalam 10 penjahat diatas, anda rasa mana yang lagi berkuasa?


Berapakah Jumlah Kutipan Tiket Yang Diperlukan Oleh Justice League Untuk Elakkan Kerugian?

Review negatif yang diterima dari para pengkritik filem sebenarnya boleh memberi kesan negatif yang cukup besar buat sesebuah filem terutamanya dari segi kutipan tiket. Ini kerana ramai peminat melihat rating-rating filem baru ini terlebih dahulu sebelum mereka membuat keputusan sama ada mahu menonton filem berkenaan dipanggung wayang ataupun tidak. Terdapat beberapa filem Hollywood tahun ini telah menerima kesan yang cukup teruk selepas filem mereka mendapat kritikan yang cukup negatif dari para pengkritik mahu penonton biasa.

Antara yang paling terkesan adalah filem King Arthur: Legend of Sword lakonan Charlie Hunnam dan Jude Law apabila laman web Rottentomatoes telah memberikan rating sebanyak 29% sahaja. Kesannya, filem berkenaan telah ‘flop’ dan gagal dari segi kutipan filem apabila hanya mendapat $147.8 juta sahaja jauh lebih rendah dari kos pembikinan yang sebanyak $175 juta (tidak termasuk kos promosi).

Justice League yang baru ditayangkan beberapa hari yang lalu telah menerima tamparan yang cukup hebat dari laman web Rottentomatoes apabila hanya berjaya mendapat 39%, jauh dari apa yang dijangkakan. Dengan review negatif yang diterima dari pengkritik filem, pastinya Warner Bros. akan mengambil sikap tunggu dan lihat prestasi kutipan tiket filem berkenaan.

Kos pembikinan filem superhero kelima DC itu adalah sebanyak $300 juta termasuk kos-kos pengambaran semula yang dilakukan oleh Joss Whedon, dan selepas 3 hari tayangannya, filem berkenaan telah berjaya mengutip lebih $100 juta dolar seluruh dunia dan dijangka akan terus meningkat. Diatas kertas, Justice League boleh melepasi angka $300 juta, tetapi ia belum tentu dapat mengelakkan kerugian kerana angka $300 juta hanyalah kos untuk pengambaran filem. Jika dicampur dengan kos-kos pengiklanan dan promosi, kos penghasilan dan penerbitan filem berkenaan adalah jauh lebih tinggi.

Jadi berapakah kutipan yang perlu dikaut filem Justice League untuk mengelakkan kerugian?

Menurut laman web Screenrant, Justice League perlu melepasi angka $600 juta dolar untuk elakkan filem tersebut dari mencatat kerugian. Tambahan pula, pihak studio hanya menerima 55% sahaja dari jualan tiket untuk pasaran US dan mungkin lebih rendah untuk pasaran antarabangsa. Jadi angka $600 juta perlu dicapai oleh pihak Studio sekurang-kurangnya bagi elakkan Justice League mengalami kerugian.

Walaupun Justice League menerima rating yang rendah dari laman kritik filem paling berpengaruh itu, ia kemungkinan mampu mengikuti jejak langkah dua filem terdahulu iaitu Batman v Superman dan Suicide Squad yang turut dikritik teruk oleh pengkritik filem tetapi masih mampu mencatat kutipan yang begitu tinggi. Batman V Superman berjaya mengutip sebanyak $873 juta manakala Suicide Squad pula mengutip $745.6 juta.

Dijangkakan kutipan filem Justice League akan terus meningkat dalam minggu-minggu akan datang, dan mereka juga berkemampuan terus membuat keuntungan menerusi jualan ‘home entertainment’ seperti DVD dan Bluray. Bagaimapun, jika gagal, ia boleh memberi impak kepada penghasilan filem-filem DC akan datang dimana Warner Bros. pasti akan memikirkan semula rancangan mereka untuk hasilkan filem superhero tersebut.


HBO: Dua Pengarah Ketuai Projek “The Last of Us”

HBO telah mengumumkan dua pengarah yang akan mengentuai projek siri televisyen The Last of Us, adaptasi dari permainan video popular berjudul sama.

Calon Oscar Jasmila Zbanic dan Ali Abbasi akan membantu membawa permainan video PlayStation 3 itu ke skrin kecil bersama penerbit eksekutif Neil Druckmann dan pencipta Chernobyl Craig Mazin, yang kini sedang menulis lakon layar untuk projek terbaru HBO itu.

Kantemir Balagov sebelum ini telah dipilih untuk mengarahkan episod pilot. Balagov dan Ali Abbasi pernah memenangi anugerah di Festival Filem Cannes beberapa tahun lalu, manakala Jasmila Zbanic telah dicalonkan untuk Filem Antarabangsa Terbaik di Anugerah Akademi yang akan berlangsung pada Ahad ini menerusi karyanya, Quo Vadis, Aida.

Pedro Pascal dan Bella Ramsey akan membintangi rancangan ini, yang mengadaptasi kisah Joel dan Elli mengembara ke seluruh Amerika Syarikat pada zaman pasca-apokalip dalam perjuangan untuk terus hidup. The Last of Us Part 2 yang dikeluarkan baru-baru ini di PlayStation 4 menjadi salah satu judul PS4 yang paling laris sepanjang zaman, berjaya menjual empat juta unit pada hujung minggu pelancaran. Sony PlayStation Productions terlibat dalam adaptasi aksi-nyata ini, begitu juga pembangun asal permainan Naughty Dog.

The Last of Us Part 2

The Last of Us adalah salah satu daripada beberapa adapatasi permainan video ke TV berprofil tinggi sama ada sudah disiarkan atau akan disiarkan tidak lama lagi. Netflix telah mengumumkan musim baru The Witcher dan Castlevania. Perkhidmatan penstriman juga mempunyai beberapa adaptasi permainan video baru yang akan dihasilkan pada tahun 2022 dan seterusnya, dari Assassin’s Creed hingga Splinter Cell hingga Tomb Raider.


Penerangan Babak ‘Post-Credit’ Godzilla: King of the Monsters. Amaran Spoiler!!

Secara atas kertas, filem Godzilla: King of the Monsters hanya mempunyai 1 sahaja babak ‘post-credit’, bagaimanapun babak kredit yang menunjukkan petikan berita serta keratan akhbar haruslah penonton memberi sedikit perhatian kerana ia banyak  memaparkan ‘easter egg’ mengenai dunia Monsterverse.

Apapun, kami disini ingin merungkaikan satu-satunya babak post credit sekuel Godzilla ini kerana ia mungkin memberi satu petunjuk menarik dalam perancangan filem Monsterverse akan datang.

Jika anda sudah menonton filem Godzilla: King of the Monsters, mesti anda tahu yang salah satu kepala King Ghidorah telah berjaya diputuskan oleh Godzilla semasa pertembungan pertama kedua-dua Titan itu dan, King Ghidorah pula dengan mudahnya berjaya menjelmakan kembali salah satu kepalanya yang hilang ditokak Godzilla.

Kemudian, kedua-dua Titan itu bertembung buat kali kedua dan boleh dianggap sebagai pertarungan terakhir bagi merebut gelaran ‘King of the Monsters’. Godzilla yang tidak mahu pisang berbuah dua kali telah meletuskan kuasa termonuklear yang ada padanya untuk melenyapkan terus King Ghidorah dari muka Bumi ini.

Bagaimanapun, dalam babak ‘post-credit’ ia memberi sedikit berita buruk kepada penonton. Babak tersebut menunjukkan watak penjahat Ian Jonah (lakonan Charles Dance) sedang tersenyum lebar selepas diberikan kepala Ghidorah kepadanya oleh para nelayan. Apa niat sebenar si Jonah itu, adakah dia mahu menggunakan bangkai Ghidorah sebagai ujikaji DNA bagi mencipta Titan yang baru ataupun cuba menghidupkan kembali raksasa itu. Tekaan yang lebih radikal, mungkin Ian mahu mencipta Mecha-King Ghidorah sepertimana yang pernah ditunjukkan filem Godzilla vs. King Ghidorah terbitan Toho pada 1991.

Apapun, penonton boleh mengabaikannya buat masa ini kerana Godzilla tidak akan bertemu dengan Titan itu dalam filem akan datang, sebaliknya ia akan bertemu seterunya yang baru iaitu Kong dan pertarungan itu nanti boleh dianggap perang saudara persis filem Captain America: Civil War. Tambahan pula pelakon Charles Dance telah mengesahkan Ghidorah tidak akan kembali dalam filem Godzilla Vs Kong.

Jika Ian mahu mencipta Mecha-King Ghidorah, adakah anda mahu filem Godzilla vs. Mecha-King Ghidorah dihasilkan? mari kita beramai-ramai mendesak Warner Bros…


Bagaimana Mar-Vell / Dr. Wendy Lawson Memiliki Tesseract?

Filem terbaru Marvel iaitu Captain Marvel telahpun ditayangkan beberapa hari yang lalu dan telah menerima pelbagai kritikan dari para penonton terutamanya yang meminati filem-filem Marvel Cinematic Universe (MCU).

Antara kritikan yang diterima adalah tentang pemilihan pelakon Brie Larson yang membawakan watak Carol Danvers aka Captain Marvel. Bagaimana, kami tidak mahu bincangkan tentang pelakon tersebut, tetapi ingin mendedahkan satu ‘plot hole’ filem yang ramai tidak perasan.

‘Plot hole’ yang dimaksudkan adalah tentang Tesseract. Jika penonton yang perasan akan plot hole tersebut pasti akan tertanya-tanya bagaimana barang milik Odin itu berada di tangan Dr. Wendy Lawson atau juga dikenali sebagai Mar-Vell.

Sebelum kita memikirkan tentang pemilikan Tesseract oleh Mar-Vell, mari kita lihat sejarah batu infiniti itu penglibatan filem Captain Marvel.

Tesseract merupakan barang yang tersimpan rapi dalam bilik kebal milik Odin. Kemudian raja Asgard itu membawa Tesseract ke Bumi dan disimpan di sebuah tempat yang terletak di Tønsberg, Norway. Ketika Perang Dunia berlaku, HYDRA yang diketuai Johann Schmidt aka Red Skull telah menyerang Tønsberg dan mengambil Tesseract untuk dibawa pulang ke markas HYDRA. Barang tersebut menjadi milik Red Skull sehinggalah ianya dirampas oleh Steve Rogers aka Captain America.

Kemudian barang tersebut dimiliki Howard Stark selepas dia menjumpainya di lautan Artik. Ketika itu, ayah Tony Stark mahu mencari Captain America yang terhempas di lautan tersebut. Sebelum Captain Marvel ditayangkan, Tesseract diketahui disimpan oleh S.H.I.E.L.D selama puluhan tahun sehinggalah ianya dibawa pulang oleh Thor ke Asgard.

Jadi apabila Captain Marvel mula ditayangkan, ada yang merasa hairan bagaiman barang tersebut berada di bangsa Kree iaitu Mar-Vell sedangkan Howard Stark menyimpan barang tersebut.

Secara teorinya, berkemungkinan besar Howard Stark dan Dr. Wendy Lawson mengenali antara satu sama lain, cuma Stark mungkin tidak mengentahui yang Lawson adalah bangsa Kree. Melihat kepada kemajuan teknologi projek Pegasus, Stark meminjamkan Tesseract kepada Lawson dengan syarat teknologi yang dbangunkan Lawson diberikan kepada S.H.I.E.L.D

Cuma status Tesseract dalam organisasi S.H.I.E.L.D tidak diketahui kerana dalam filem Captain Marvel, Nick Fury kelihatan seperti pertama kali melihat barang tersebut. Mungkin Howard Stark dan beberapa pengasas organisasi tersebut merahsiakan barang yang sangat berkuasa itu.

Apapun, misteri pemilikkan Tesseract mungkin dapat dijawab apabila Marvel mengeluarkan komik ‘tie-in’ dengan filem Captain Marvel. Kebiasaanya beberapa komik ‘tie-in’ akan dikeluarkan Marvel bagi mengisi lubang-lubang jalur masa MCU.


[TRAILER] Florence Pugh Terajui Filem Drama Terbaru Netflix “The Wonder”

Netflix telah melancarkan trailer rasmi The Wonder, sebuah filem terbaru yang diadaptasikan dari novel psikologikal thriller berjudul sama karya Emma Donoghue. Filem ini akan ditayangkan di pawagam terpilih di AS pada 2 November sebelum memasuki perkhidmatan streaming pada 16 November ini.

Treler The Wonder menampilkan calon Oscar Florence Pugh sebagai seorang jururawat yang didaftarkan untuk pergi ke sebuah kampung kecil untuk mengawasi fenomena keajaiban yang dikatakan melibatkan seorang gadis muda yang tidak makan apa-apa selama empat bulan.

“1862, 13 tahun selepas Kebuluran Besar, Seorang Jururawat Nightingale Inggeris, Lib Wright dipanggil ke Ireland Midlands oleh komuniti yang taat untuk menjalankan peperiksaan 15 hari ke atas salah satu daripada mereka sendiri. Anna O’Donnell ialah seorang gadis berusia 11 tahun yang mendakwa tidak makan selama empat bulan, bertahan secara ajaib dengan ‘manna dari syurga.’ Ketika kesihatan Anna semakin merosot, Lib bertekad untuk mencungkil kebenaran, mencabar kepercayaan seorang komuniti yang lebih suka untuk terus percaya.” – menurut sinopsis.

The Wonder diarahkan oleh Sebastián Lelio (Gloria Bell) dari skrip yang ditulis olehnya bersama dengan Donoghue dan Alice Birch (Normal People).

Filem tersebut dibintangi oleh Florence Pugh, Kíla Lord Cassidy, Toby Jones, Niamh Algar, Elaine Cassidy, Ciarán Hinds, Tom Burke, Dermot Crowley, Brían F. O’Byrne, dan David Wilmot.

House Production and Element bersama Ed Guiney dan Tessa Ross sebagai penerbit.


Park Seo Joon Bakal Bintangi Sekuel Captain Marvel

Beberapa sumber melaporkan bahawa pelakon terkenal Korea Park Seo-joon mungkin akan menyertai dengan Marvel Cinematic Universe (MCU).

Menurut Soompi (via The Sun), sumber industeri mendedahkan bahawa Park mungkin membintangi filem The Marvel, sekuel kepada filem hit tahun 2019, Captain Marvel.

The Marvel, yang dibintangi pemenang Oscar Brie Larson, dijadualkan tayangan pada 11 November 2022 di Amerika Syarikat dan akan memulakan penggambarannya tidak lama lagi.

Bintang Itaewon Class itu dikatakan akan pergi ke AS pada Julai ini untuk menjadi penggambaran filem terbaru MCU.

Park, yang pernah membawa peranan kecil dalam filem Parasite, sedang menjalani penggambaran filem bencana thriller bertajuk Concrete Utopia disamping Lee Byung-hun dan Park Bo-young.

Sementara itu, agensi Park, Awesome ENT tidak memberi sebarang komen mengenai penglibatannya dalam filem The Marvel.

The Marvel diarahkan oleh Nia DeCosta dan turut dibintangi Teyonah Paris sebagai Monica Rambeau dan Iman Vellani sebagai Kamala Khan / Ms. Marvel.

Seorang lagi pelakon Korea, Ma Dong-seok bakal muncul dalam filem terbaru Marvel, Eternals pada penghujung tahun ini.


Carey Mulligan Sertai Filem Adam Sandler “Spaceman”

Menurut laporan Deadline, calon Oscar Carey Mulligan secara rasmi sertai filem terbaru Adam Sandler, dengan kerjasana Netflix bertajuk Sapceman, yang berdasarkan novel tahun 2017 Spaceman of Bohemia karya Jaroslav Kalfa. Mulligan akan memainkan peranan sebagai isteri kepada angkasawan lakonan Sandler.

Ini merupakan projek terbaru Mulligan bersama Netflix selepas bekerjasama menerusi filem Mudbound (2017) dan yang terbaru filem drama bertajuk The Dig. Aktres itu juga terkenal menerusi beberapa filem seperti  An Education, Never Let Me Go, Wall Street: Money Never Sleeps, Drive, The Great Gatsby, Suffragette, dan Wildlife. Lakonannya dalam filem komedi gelap thriller Promising Young Woman telah membolehkan tercalon dalam kategori Pelakon Wanita Terbaik di Golden Globe dan yang terbaru Academy Award.

Spaceman berpusat pada angkasawan yang dihantar ke pinggir galaksi untuk mengumpulkan debu kuno misteri tetapi sebaliknya mendapati hidupnya di bumi hancur berkeping-keping dan mesti berpaling kepada satu suara untuk membantunya menyatukannya semula, yang kebetulan milik makhluk yang telah mengintai kapal angkasanya sejak dari mula.

Pemenang anugerah Emmy Johan Renck (Chernobyl) akan mengarahkan filem terbaru ini berdasarkan skrip yang ditulis oleh Colby Day. Channing Tatum, Reid Carolin, Peter Kiernan dan Michael Parets menjadi penerbit, manakala Ben Ormand, Renck dan Barry Bernady menjadi penerbit eksekutif.

Sandler dan Netflix telah menjalin perjanjian untuk hasilkan beberapa filem seperti Murder Mystery, Hubie Halloween dan terbaru, filem komedi sukan Hustle disamping Queen Latifah.


Lakaran Konsep Avengers: Endgame Dedahkan Kostum Alternatif Hawkeye, Ronin, & Black Widow

Sudah beberapa bulan sejak Avengers: Endgame ditayangkan dan telahpun menjadi filem yang mendapat kutipan tertinggi sepanjang zaman. Namun demam Avengers: Endgame masih belum kebah, peminat masih lagi ingin mengentahui dengan lebih banyak mengenai filem terakhir dalam “Infinity Saga” itu.

Berdasarkan perkongsian dari portal ComicBookMovie.com, peminat berpeluang melihat lakaran konsep kostum alternatif Hawkeye, Ronin dan Black Widow.

Walaupun Hawkeye / Ronin tidak mendapat begitu banyak ‘screentime’, rekabentuk kostumnya dilihat begitu menarik berbanding yang digunakan dalam filem. Begitu juga Black Widow dimana kostumnya jelas berbeza dari versi filem dan kelihatan ‘badass’ serta memiliki aura sebagai ‘ronin’.

Untuk mendapat gambaran yang lebih jelas, anda boleh lihat gambar-gambar lakaran konsep yang kongsikan dibawah.


Tonton Trailer Men In Black International

Sony Pictures telah melancarkan trailer pertama filem spin off Men in Black International . Anda boleh tontonnya di pemain video dibawah.

Men in Black International dibintangi 2 pelakon dari filem Thor: Ragnarok iaitu  Chris Hemsworth dan Tessa Thompson yang akan membawakan watak ejen H dan H. Mereka turut dibantu beberapa pelakon lain seperti Liam Neeson yang membawakan watak sebagai ketua MiB bahagian London serta Emma Thompson sebagai Ejen O. Bintang Mission Impossible: Fallout, Rebecca Ferguson, Kumail Najiani dan Rafe Spall turut membintangi filem ini.

Men in Black International diarahkan oleh F. Gary Gary manakala skrip ditulis  Art Marcum and Matt Holloway.

Men in Black International akan menemui penonton pada 14 Jun 2019.


Trailer Terbaru “Shang-Chi and the Legend of the Ten Rings” Papar Kejutan, Tunjuk Kehadiran “Abomination”

Trailer terbaru Shang-Chi and the Legend of the Ten Rings papar kejutan apabila menunjukkan kehadiran Abomination dari filem The Incredible Hulk. Filem terbaru Marvel Cinematic Universe ini akan tiba di pawagam 13 September ini.

Anda boleh tonton Shang-Chi and the Legend of the Ten Rings dibawah.

Shang-Chi and the Legend of the Ten Rings dibintangi pelakon Simu Liu sebagai watak utama Shang-Chi, Tony Leung sebagai ‘the real’ Mandarin dan Awkwafina (watak masih lagi tidak diketahui). Michelle Yeoh dan petinju profesional, Florian Munteanu dilaporkan menyertai barisan pelakon.

Destin Daniel Cretton bertindak selaku pengarah berdasarkan skrip yang ditulis oleh Dave Callaham. Filem ketiga Fasa 4 MCU ini menceritakan tentang Shang-Chi yang akan menentang organisasi penganas dikenali sebagai Ten Rings.

Shang-Chi, juga dikenal sebagai The Master of Kung Fu, pertama kali diperkenalkan di halaman Special Marvel Edition # 15 pada tahun 1973 setelah mereka gagal memperoleh hak untuk siri TV Kung Fu yang terkenal ketika itu, yang dibintangi oleh David Carradine. Sebagai pakar pertempuran, Shang-Chi akhirnya memperoleh kemampuan untuk membuat sejumlah replika dirinya.

Setelah Special Marvel Edition mengubah namanya menjadi The Hands of Shang-Chi: Master of Kung Fu, watak itu terus muncul dalam terbitan Marvel Team-Up dan Marvel Two-in-One. Dia juga pernah menjadi anggota The Avengers and Heroes for Hire, yang terakhir bersama rakan-rakan tuan kung fu, Daughter of the Dragon.